Dôležité právne oznámenie

|

52008PC0092(02)

Návrh rozhodnutie Rady o podpísaní a dočasnom uplatňovaní dohody medzi Európskym spoločenstvom a Kazašskou republikou o určitých aspektoch leteckých služieb  /* KOM/2008/0092 v konečnom znení - CNS 2008/0040 */

	[pic] | KOMISIA EURÓPSKYCH SPOLOČENSTIEV |Brusel, 21.2.2008konečné rozhodniutie KOM(2008) 922008/0040 (CNS)NávrhROZHODNUTIE RADYo podpísaní a dočasnom uplatňovaní dohody medzi Európskym spoločenstvom a Kazašskou republikou o určitých aspektoch leteckých služieb(PREDLOžENÁ KOMISIOU)DÔVODOVÁ SPRÁVAKONTEXT NÁVRHU |110 | Dôvody a ciele návrhu Podľa rozhodnutia Súdneho dvora v tzv. prípadoch „otvoreného neba“ poskytla Rada 5. júna 2003 Komisii mandát na začatie rokovaní s tretími krajinami o nahradení určitých ustanovení v jestvujúcich dohodách dohodou Spoločenstva[1] („horizontálny mandát“). Cieľom takýchto dohôd je poskytnúť všetkým leteckým dopravcom EÚ prístup k letovým trasám medzi Spoločenstvom a tretími krajinami bez diskriminácie a dať do súladu dvojstranné dohody o leteckých službách uzavreté medzi členskými štátmi a tretími krajinami s právom Spoločenstva. |120 | Všeobecný kontext Medzinárodné vzťahy v oblasti leteckej dopravy medzi členskými štátmi a tretími krajinami sa zvyčajne riadili dvojstrannými dohodami o leteckých službách uzavretými medzi členskými štátmi a tretími krajinami, prílohami k takýmto dohodám a inými súvisiacimi dvojstrannými alebo mnohostrannými dojednaniami. Zvyčajné ustanovenia o určení uvedené v dvojstranných dohodách členských štátov o leteckých službách porušujú právne predpisy Spoločenstva. Umožňujú tretej krajine zamietnuť, odňať alebo pozastaviť povolenia alebo oprávnenia leteckého dopravcu, ktorý bol určený členským štátom, ale ktorý nie je z väčšej časti vo vlastníctve a nepodlieha účinnej kontrole členského štátu alebo jeho štátnych príslušníkov. To sa považuje za diskrimináciu voči dopravcom Spoločenstva, ktorí majú sídlo na území členského štátu, ale sú vo vlastníctve a pod kontrolou štátnych príslušníkov iných členských štátov. To je v rozpore s článkom 43 Zmluvy o ES, v ktorom sa občanom členských štátov využívajúcim slobodu usadiť sa zaručuje rovnaké zaobchádzanie v hostiteľskom členskom štáte, aké sa poskytuje občanom tohto členského štátu. Sú tu ďalšie otázky, ako je zdanenie leteckého paliva, sadzby zavedené leteckými dopravcami z tretích krajín na trasách v rámci Spoločenstva alebo povinné obchodné dohody medzi leteckými spoločnosťami, pri ktorých by mal byť zabezpečený súlad s právnymi predpismi Spoločenstva prostredníctvom zmeny alebo doplnenia súčasných ustanovení v dvojstranných dohodách o leteckých službách uzavretých medzi členskými štátmi a tretími krajinami. |130 | Existujúce ustanovenia v oblasti návrhu Ustanoveniami dohody sa nahrádzajú alebo dopĺňajú jestvujúce ustanovenia pätnástich dvojstranných dohôd o leteckých službách uzavretých medzi členskými štátmi a Kazašskou republikou. |140 | Súlad s ostatnými politikami a cieľmi Únie Zosúladením jestvujúcich dvojstranných dohôd o leteckých službách s právnymi predpismi Spoločenstva dohoda podporí základný cieľ zahraničnej politiky Spoločenstva v oblasti letectva. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |211 | Konzultačné metódy, hlavné cieľové sektory a všeobecný profil respondentov Počas rokovaní sa uskutočnili konzultácie s členskými štátmi aj so zástupcami odvetvia. |212 | Zhrnutie odpovedí a spôsob ich zohľadnenia Pripomienky poskytnuté členskými štátmi a zástupcami odvetvia boli zohľadnené. |PRÁVNE PRVKY NÁVRHU |305 | Zhrnutie navrhovaného opatrenia V súlade s postupmi a usmerneniami uvedenými v prílohe k „horizontálnemu mandátu“ Komisia dojednala dohodu s Kazašskou republikou, ktorou sa nahrádzajú určité ustanovenia v jestvujúcich dvojstranných dohodách o leteckých službách uzavretých medzi členskými štátmi a Kazašskou republikou. Článkom 2 dohody sa nahrádzajú zvyčajné ustanovenia o určení ustanovením Spoločenstva o určení, ktoré všetkým dopravcom Spoločenstva povoľuje využívať právo usadiť sa. Články 4 a 5 dohody sa zaoberajú dvoma druhmi ustanovení týkajúcich sa právomocí Spoločenstva. Článok 4 sa venuje zdaňovaniu leteckého paliva, ktoré bolo harmonizované smernicou Rady 2003/96/ES o reštrukturalizácii právneho rámca Spoločenstva pre zdaňovanie energetických výrobkov a elektriny, najmä jej článkom 14 ods. 2. Článok 5 (Ceny) rieši rozpor medzi súčasnými dvojstrannými dohodami o leteckých službách a nariadením Rady č. 2409/92 o cestovnom a sadzbách v leteckých dopravných službách, ktorým sa zakazuje dopravcom z tretích krajín, aby určovali ceny za leteckú dopravu realizovanú výhradne na území Spoločenstva. Článok 6 uvádza ustanovenia v dvojstranných dohodách, ktoré jasne narúšajú hospodársku súťaž (povinné obchodné dohody medzi leteckými spoločnosťami) do súladu s právnymi predpismi EÚ o hospodárskej súťaži. |310 | Právny základ Článok 80 ods. 2 a článok 300 ods. 2 Zmluvy o ES. |329 | Zásada subsidiarity Celý návrh vychádza z „horizontálneho mandátu“ poskytnutého Radou a zohľadňuje otázky súvisiace s právnymi predpismi Spoločenstva, ako aj s dvojstrannými dohodami o leteckých službách. |Zásada proporcionality Dohodou sa zmenia alebo doplnia ustanovenia uvedené v dvojstranných dohodách o leteckých službách iba v tom rozsahu, ktorý je potrebný na zabezpečenie súladu s právnymi predpismi Spoločenstva. |Výber nástrojov |342 | Dohoda medzi Spoločenstvom a Kazašskou republikou je tým najefektívnejším nástrojom na zosúladenie všetkých jestvujúcich dvojstranných dohôd o leteckých službách uzavretých medzi členskými štátmi a Kazašskou republikou s právom Spoločenstva. |VPLYV NA ROZPOčET |409 | Návrh nemá vplyv na rozpočet Spoločenstva. |DODATOčNÉ INFORMÁCIE |510 | Zjednodušenie |511 | Návrhom sa zjednodušujú právne predpisy. |512 | Príslušné ustanovenia v dvojstranných dohodách o leteckých službách uzavretých medzi členskými štátmi a Kazašskou republikou budú nahradené a doplnené ustanoveniami jedinej dohody Spoločenstva. |570 | Podrobné vysvetlenie návrhu V súlade so štandardným postupom pre podpisovanie a uzatváranie medzinárodných dohôd sa Rada žiada, aby schválila rozhodnutie o podpise a predbežnom uplatňovaní, ako aj rozhodnutie o uzavretí dohody medzi Európskym spoločenstvom a Kazašskou republikou o určitých aspektoch leteckých služieb, a aby určila osoby splnomocnené podpísať dohodu v mene Spoločenstva. |1.  NávrhROZHODNUTIE RADYo podpísaní a dočasnom uplatňovaní dohody medzi Európskym spoločenstvom a Kazašskou republikou o určitých aspektoch leteckých služiebRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 80 ods. 2, v súvislosti s prvou vetou prvého pododseku jej článku 300 ods. 2,so zreteľom na návrh Komisie[2],keďže:(1) Rada 5. júna 2003 splnomocnila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou so Spoločenstvom.(2) Komisia v mene Spoločenstva dojednala s Kazašskou republikou dohodu o určitých aspektoch leteckých služieb v súlade s postupmi a usmerneniami uvedenými v prílohe k rozhodnutiu Rady, ktorým sa Komisia oprávňuje začať rokovania s tretími krajinami o nahradení určitých ustanovení v platných dvojstranných dohodách dohodou Spoločenstva.(3) S výhradou možného neskoršieho uzavretia by sa dohoda dojednaná Komisiou mala podpísať a dočasne uplatňovať,ROZHODLA TAKTO:Jediný článok1. S výhradou jej neskoršieho následného uzavretia sa predseda Rady týmto splnomocňuje menovať osobu alebo osoby oprávnené podpísať v mene Spoločenstva Dohodu medzi Európskym spoločenstvom a Kazašskou republikou o určitých aspektoch leteckých služieb.2. Kým dohoda nenadobudne platnosť, bude sa uplatňovať predbežne od prvého dňa prvého mesiaca nasledujúceho po dni, keď si strany navzájom oznámia ukončenie postupov potrebných na tento účel. Predseda Rady sa týmto splnomocňuje vydať oznámenie podľa článku 9 ods. 2 dohody.3. Znenie dohody je priložené k tomuto rozhodnutiu.V Bruseli […]Za Radupredseda2008/0040 (CNS)NávrhROZHODNUTIE RADYo uzavretí dohody medzi Európskym spoločenstvom a Kazašskou republikou o určitých aspektoch leteckých služiebRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 80 ods. 2, v súvislosti s prvou vetou prvého pododseku článku 300 ods. 2 a prvým pododsekom článku 300 ods. 3,so zreteľom na návrh Komisie[3],so zreteľom na stanovisko Európskeho parlamentu[4],keďže:(1) Rada 5. júna 2003 splnomocnila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou so Spoločenstvom.(2) Komisia v mene Spoločenstva dojednala s Kazašskou republikou dohodu o určitých aspektoch leteckých služieb v súlade s postupmi a usmerneniami uvedenými v prílohe k rozhodnutiu Rady, ktorým sa Komisia oprávňuje začať rokovania s tretími krajinami o nahradení určitých ustanovení v platných dvojstranných dohodách dohodou Spoločenstva.(3) Dohoda bola podpísaná v mene Spoločenstva dňa […] s výhradou jej možného neskoršieho uzavretia, v súlade s rozhodnutím Rady .../.../ES z ... […][5].(4) Dohoda by sa mala schváliť,ROZHODLA TAKTO:Článok 11. Dohoda medzi Európskym spoločenstvom a Kazašskou republikou o určitých aspektoch leteckých služieb sa schvaľuje v mene Spoločenstva.2. Znenie dohody je priložené k tomuto rozhodnutiu.Článok 2Predseda Rady je týmto splnomocnený menovať osobu alebo osoby oprávnené vydať oznámenie podľa článku 9 ods. 1 dohody.V Bruseli […]Za RadupredsedaPRÍLOHADOHODAmedzi Európskym spoločenstvom a Kazašskou republikouo určitých aspektoch leteckých služiebEURÓPSKE SPOLOČENSTVOna jednej strane aKazašská republikana druhej strane,(ďalej len „strany“),BERÚC NA VEDOMIE, že medzi [niekoľkými] členskými štátmi Európskeho spoločenstva a Kazašskou republikou boli uzavreté bilaterálne dohody o leteckých službách, ktoré obsahujú ustanovenia v rozpore s právom Spoločenstva.BERÚC NA VEDOMIE, že Európske spoločenstvo má výhradnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých službách medzi členskými štátmi Európskeho spoločenstva a tretími krajinami,BERÚC NA VEDOMIE, že podľa právnych predpisov Európskeho spoločenstva leteckí dopravcovia Spoločenstva so sídlom v niektorom členskom štáte majú právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,SO ZRETEĽOM na dohody medzi Európskym spoločenstvom a určitými tretími krajinami, ktoré umožňujú príslušníkom týchto tretích krajín získať vlastnícky podiel v spoločnostiach leteckých dopravcov, ktorí majú licenciu v súlade s právnymi predpismi Európskeho spoločenstva,UZNÁVAJÚC, že určité ustanovenia dvojstranných dohôd o leteckých službách medzi členskými štátmi Európskeho spoločenstva a Kazašskou republikou, ktoré sú v rozpore s právnymi predpismi Európskeho spoločenstva, sa s týmito právnymi predpismi musia zosúladiť s cieľom vytvoriť pevný právny základ leteckých služieb realizovaných medzi Európskym spoločenstvom a Kazašskou republikou a zachovať kontinuitu týchto leteckých služieb,BERÚC NA VEDOMIE, že ustanovenia dvojstranných dohôd o leteckých službách medzi členskými štátmi Európskeho spoločenstva a Kazašskou republikou, ktoré nie sú v rozpore s právom Európskeho spoločenstva, nie je potrebné meniť a dopĺňať, ani nahrádzať,BERÚC NA VEDOMIE, že cieľom Európskeho spoločenstva v rámci týchto rokovaní nie je zvýšiť celkový objem letovej premávky medzi Európskym spoločenstvom a Kazašskou republikou, ktorý by ovplyvnil rovnováhu medzi leteckými dopravcami Spoločenstva a leteckými dopravcami Kazašskej republiky, ani rokovať o zmenách a doplneniach ustanovení jestvujúcich dvojstranných dohôd o leteckých službách v súvislosti s dopravnými právami,BERÚC NA VEDOMIE, že dvojstranné dohody uvedené v prílohe I sa zakladajú na všeobecnej zásade, že letecké spoločnosti určené zmluvnými stranami budú mať spravodlivé a rovnocenné príležitosti prevádzkovať dohodnuté služby na špecifikovaných trasách a že účelom tejto dohody nie je ovplyvniť túto zásadu,BERÚC NA VEDOMIE, že podľa právnych predpisov Európskeho spoločenstva leteckí dopravcovia v zásade nesmú uzatvárať dohody, ktoré môžu ovplyvniť obchodovanie medzi členskými štátmi Európskeho spoločenstva a ktorých cieľom alebo účelom je zabrániť hospodárskej súťaži, obmedziť ju alebo ju narušiť,UZNÁVAJÚC, že ustanovenia dvojstranných dohôd o leteckých službách uzavretých medzi členskými štátmi Európskeho spoločenstva a Kazašskou republikou, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú; alebo ii) posilňujú účinky každej takejto dohody, rozhodnutia alebo zosúladeného postupu; alebo iii) delegujú leteckým dopravcom alebo iným súkromným prevádzkovateľom zodpovednosť za prijatie opatrení, ktoré zabraňujú, narúšajú alebo obmedzujú hospodársku súťaž medzi leteckými dopravcami na príslušných trasách môžu narúšať pravidlá hospodárskej súťaže platné pre podniky.DOHODLI SA TAKTO:ČLÁNOK 1Všeobecné ustanovenia1. Na účely tejto dohody „členské štáty“ znamenajú členské štáty Európskeho spoločenstva.2. Odkazy v každej z dohôd uvedených v prílohe I na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Európskeho spoločenstva.3. Odkazy v každej z dohôd uvedených v prílohe I na leteckých dopravcov alebo letecké spoločnosti členského štátu, ktorý je stranou danej dohody, sa považujú za odkazy na leteckých dopravcov alebo letecké spoločnosti určené týmto členským štátom.4. Táto dohoda nevytvorí dodatočné dopravné práva nad rámec práv stanovených v dvojstranných dohodách. Udeľovanie dopravných práv sa bude aj naďalej vykonávať prostredníctvom bilaterálnych dohôd.ČLÁNOK 2Určenie členským štátom1. Ustanovenia v odsekoch 2 a 3 tohto článku nahrádzajú príslušné ustanovenia v článkoch uvedených v prílohe II písm. a) a b) týkajúce sa určenia leteckého dopravcu príslušným členským štátom, jeho oprávnení a povolení vydaných Kazašskou republikou a zamietnutia, zrušenia, dočasného pozastavenia alebo obmedzenia oprávnení alebo povolení leteckého dopravcu.2. Keď členský štát určí leteckého dopravcu, Kazašská republika udelí bezodkladne príslušné oprávnenia a povolenia, pokiaľ:i. letecký dopravca má sídlo na území štátu, ktorý ho menoval podľa Zmluvy o založení Európskeho spoločenstva, a má platnú prevádzkovú licenciu v súlade s právnymi predpismi Európskeho spoločenstva;ii. členský štát zodpovedný za vydávanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a v určení je jasne uvedený príslušný orgán civilného letectva; aiii. leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.3. Kazašská republika môže zamietnuť, zrušiť, dočasne pozastaviť alebo obmedziť oprávnenia alebo povolenia leteckého dopravcu, ktorého určil členský štát, keď:i. letecký dopravca nemá sídlo na území členského štátu, ktorý ho menoval podľa Zmluvy o založení Európskeho spoločenstva, alebo nemá platnú prevádzkovú licenciu v súlade s právom Európskeho spoločenstva;ii členský štát zodpovedný za vydávanie osvedčenia leteckého prevádzkovateľa nevykonáva a neudržiava účinnú regulačnú kontrolu leteckého dopravcu, alebo v určení nie je jasne uvedený príslušný orgán civilného letectva, aleboiii leteckého dopravcu priamo alebo väčšinovo nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.iv letecký dopravca je už oprávnený vykonávať činnosť podľa dvojstrannej dohody medzi Kazašskou republikou a iným členským štátom Európskej únie av. Kazachstan môže preukázať, že vykonávaním dopravných práv na trase, ktorá zahŕňa miesto v tomto inom členskom štáte Európskej únie, by letecký dopravca obchádzal obmedzenia týkajúce sa dopravných práv vyplývajúce z tejto inej dohody uvedenej v bode iv.Kazašská republika nebude pri výkone svojho práva v zmysle tohto odseku robiť rozdiely medzi leteckými dopravcami Spoločenstva z dôvodu štátnej príslušnosti.ČLÁNOK 3Bezpečnosť1. Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. c).2. V prípade, že členský štát určil leteckého dopravcu, ktorého regulačnú kontrolu vykonáva a udržiava iný členský štát, vzťahujú sa práva Kazašskej republiky vyplývajúce z ustanovení o bezpečnosti v dohode medzi členským štátom, ktorý určil leteckého dopravcu, a Kazašskou republikou rovnako aj na prijímania, vykonávanie alebo udržiavanie bezpečnostných noriem v tomto inom členskom štáte, ako aj na prevádzkové oprávnenie dotknutého leteckého dopravcu.ČLÁNOK 4Zdaňovanie leteckého paliva1. Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe 2 písm. d).2. Bez ohľadu na akékoľvek iné ustanovenia, ktoré sú s týmto ustanovením v rozpore, žiadne ustanovenie dohôd uvedených v prílohe II písm. d) nebráni členskému štátu uvaliť na nediskriminačnom základe dane, clá alebo iné poplatky na palivo dodávané na jeho územie na účely používania v lietadle určeného leteckého dopravcu Kazašskej republiky, ktorý poskytuje služby medzi určitým miestom na území členského štátu a iným miestom na území tohto členského štátu alebo na území iného členského štátu.ČLÁNOK 5Sadzby za dopravu v rámci Európskeho spoločenstva1. Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe 2 písm. e).2. Sadzby stanovené leteckým dopravcom (leteckými dopravcami) určenými Kazašskou republikou v súlade s dohodou uvedenou v prílohe 1, ktorá obsahuje ustanovenie uvedené v prílohe 2 písm. e) na prepravu uskutočnenú v rámci Európskeho spoločenstva, podliehajú právnym predpisom Európskeho spoločenstva.ČLÁNOK 6Zlučiteľnosť s pravidlami hospodárskej súťaže1. Bez ohľadu na akékoľvek iné ustanovenie, ktoré je s týmto v rozpore, sa žiadnym ustanovením dohôd uvedených v prílohe I nesmie i) uprednostňovať prijatie dohôd medzi spoločnosťami, prijatie rozhodnutí združeniami spoločností alebo zosúladenie postupov, ktoré zabraňujú hospodárskej súťaži alebo ju narúšajú; ii) posilňovať účinky akejkoľvek podobnej dohody, rozhodnutia alebo zosúladeného postupu; ani iii) delegovať na súkromné hospodárske subjekty zodpovednosť za opatrenia, ktoré zabraňujú hospodárskej súťaži, narúšajú ju alebo ju obmedzujú.2. Ustanovenia dohôd, ktorých zoznam obsahuje príloha 1 a ktoré nie sú zlučiteľné s odsekom 1 tohto článku, sa neuplatňujú.ČLÁNOK 7Prílohy k dohodePrílohy k tejto dohode tvoria jej neoddeliteľnú súčasť.ČLÁNOK 8Revízia alebo zmena a doplnenieTúto dohodu môžu strany kedykoľvek zrevidovať alebo zmeniť a doplniť po vzájomnej dohode.ČLÁNOK 9Nadobudnutie platnosti a predbežné uplatňovanie1. Táto dohoda nadobudne platnosť po tom, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, sú ukončené.2. Bez ohľadu na ustanovenia odseku 1 sa strany dohodli na predbežnom uplatňovaní tejto dohody od prvého dňa mesiaca nasledujúceho po dátume, keď si strany navzájom oznámia ukončenie postupov potrebných na tento účel.3. Dohody a iné dojednania medzi členskými štátmi a Kazašskou republikou, ktoré v deň podpisu tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania po tom, ako nadobudnú platnosť alebo sa začnú predbežne uplatňovať.ČLÁNOK 10Skončenie platnosti dohody1. V prípade, že sa skončí platnosť dohody uvedenej v prílohe I, skončí sa súčasne platnosť všetkých ustanovení tejto dohody súvisiacich s príslušnou dohodou uvedenou v prílohe 1.2. V prípade ukončenia platnosti všetkých dohôd uvedených v prílohe I sa zároveň ukončí platnosť tejto dohody.NA DÔKAZ TOHO splnomocnení zástupcovia, riadne poverení na tento účel, podpísali túto dohodu.V […], v dvoch vyhotoveniach, […] dňa mesiaca […] roku [...] v českom, bulharskom, dánskom, holandskom, anglickom, estónskom, fínskom, francúzskom, nemeckom, gréckom, maďarskom, talianskom, lotyšskom, litovskom, maltskom, poľskom, portugalskom, rumunskom, slovenskom, slovinskom, španielskom, švédskom, kazašskom a ruskom jazyku.ZA EURÓPSKE SPOLOČENSTVO: | ZA KAZAŠSKÚ REPUBLIKU: |Príloha IZoznam dohôd uvedených v článku 1 tejto dohodya) Dohody o leteckých službách medzi Kazašskou republikou a členskými štátmi Európskeho spoločenstva, ktoré v čase podpisu tejto dohody boli uzavreté, podpísané a/alebo sa predbežne uplatňujú-  Dohoda o leteckej doprave medzi vládou Rakúskej republiky a vládou Kazašskej republiky podpísaná v Almaty 26. apríla 1993, ďalej v prílohe II len „dohoda medzi Kazachstanom a Rakúskom“;-  Dohoda medzi vládou Belgického kráľovstva a vládou Kazašskej republiky o leteckých službách, podpísaná v Bruseli 27. júna 2000, ďalej v prílohe II len „dohoda medzi Kazachstanom a Belgickom“;-  Dohoda medzi vládou Bulharskej republiky a vládou Kazašskej republiky o leteckých službách, podpísaná v Sofii 15. septembra 1999, ďalej v prílohe II len „dohoda medzi Kazachstanom a Bulharskom“;-  Dohoda o leteckých službách medzi vládou Dánskeho kráľovstva a vládou Kazašskej republiky podpísaná v Almaty 26. apríla 1993, ďalej v prílohe II len „dohoda medzi Kazachstanom a Dánskom“;-  Dohoda medzi vládou Estónskej republiky a vládou Kazašskej republiky o leteckých službách, podpísaná v Astane 26. apríla 2001, ďalej v prílohe II len „dohoda medzi Kazachstanom a Estónskom“;-  Dohoda o leteckých službách medzi vládou Fínskej republiky a vládou Kazašskej republiky podpísaná v Almaty 7. februára 1996, ďalej v prílohe II len „dohoda medzi Kazachstanom a Fínskom“;-  Dohoda o leteckých službách medzi vládou Francúzskej republiky a vládou Kazašskej republiky podpísaná v Paríži 21 októbra 1994, ďalej v prílohe II len „dohoda medzi Kazachstanom a Francúzskom“;-  Dohoda o leteckej doprave medzi vládou Spolkovej republiky Nemecko a vládou Kazašskej republiky podpísaná v Bonne 15. marca 1996, ďalej v prílohe II len „dohoda medzi Kazachstanom a Nemeckom“;naposledy zmenená protokolom podpísaným v Bonne 6. a 7. júna 2000;-  Dohoda o leteckých službách medzi vládou Maďarskej republiky a vládou Kazašskej republiky podpísaná v Almaty 9. marca 1995, ďalej v prílohe II len „dohoda medzi Kazachstanom a Maďarskom“;-  Dohoda o leteckých službách medzi vládou Holandského kráľovstva a vládou Kazašskej republiky podpísaná v Haagu 27. novembra 2002, ďalej v prílohe II len „dohoda medzi Kazachstanom a Holandskom“;-  Dohoda o leteckých službách medzi vládou Lotyšskej republiky a vládou Kazašskej republiky podpísaná v Almaty 19. 5. 1998, ďalej v prílohe II len „dohoda medzi Kazachstanom a Lotyšskom“;-  Dohoda o leteckých službách medzi vládou Litovskej republiky a vládou Kazašskej republiky podpísaná vo Vilniuse 21. júla 1993, ďalej v prílohe II len „dohoda medzi Kazachstanom a Litvou“;-  Dohoda o leteckých službách medzi vládou Poľskej republiky a vládou Kazašskej republiky podpísaná vo Varšave 27. januára 1997, ďalej v prílohe II len „dohoda medzi Kazachstanom a Poľskom“;naposledy zmenená formou výmeny nót 21. decembra 1998 and 8. februára 1999;-  Dohoda o leteckých službách medzi vládou Švédskeho kráľovstva a vládou Kazašskej republiky podpísaná v Almaty 26. apríla 1993, ďalej v prílohe II len „dohoda medzi Kazachstanom a Švédskom“;-  Dohoda o leteckých službách medzi vládou Spojeného kráľovstva Veľkej Británie a Severného Írska a vládou Kazašskej republiky podpísaná v Londýne 21. marca 1994, ďalej v prílohe II len „dohoda medzi Kazachstanom a Spojeným kráľovstvom“;zmenená formou výmeny nót 2. februára 1998 and 4. júna 1998;naposledy zmenená memorandom o porozumení podpísaným v Astane 29. novembra 2000.b) Dohody o leteckých službách a iné úpravy iniciované alebo podpísané medzi Kazachstanom a členskými štátmi Európskeho spoločenstva, ktoré k dátumu podpísania tejto dohody ešte nevstúpili do platnosti a dočasne sa neuplatňujúPríloha IIZoznam článkov dohôd uvedených v prílohe I, na ktoré odkazujú články 2 až 5 tejto dohodya) Určenie členským štátom:-  článok 4 ods. 1 dohody medzi Kazachstanom a Bulharskom;-  článok 3 ods. 4 dohody medzi Kazachstanom a Dánskom;-  článok 3 ods. 4 dohody medzi Kazachstanom a Estónskom;-  článok 4 ods. 3 dohody medzi Kazachstanom a Francúzskom;-  článok 3 ods. 5 dohody medzi Kazachstanom a Maďarskom;-  článok 3 ods. 5 dohody medzi Kazachstanom a Holandskom;-  článok 4, ods. 5 dohody medzi Kazachstanom a Lotyšskom;-  článok 4, ods. 5 dohody medzi Kazachstanom a Litvou;-  článok 3 ods. 5 dohody medzi Kazachstanom a Poľskom;-  článok 3 ods. 4 dohody medzi Kazachstanom a Švédskom;-  článok 4 ods. 4 dohody medzi Kazachstanom a Spojeným kráľovstvom.b) Zamietnutie, zrušenie, pozastavenie alebo obmedzenie oprávnení alebo povolení:-  článok 5, ods. 1 písm. d) dohody medzi Kazachstanom a Belgickom;-  článok 5 ods. 1 písm. a) dohody medzi Kazachstanom a Bulharskom;-  článok 4 ods. 1 písm. a) dohody medzi Kazachstanom a Dánskom;-  článok 4 ods. 1 písm. a) dohody medzi Kazachstanom a Estónskom;-  článok 5 ods. 1 dohody medzi Kazachstanom a Francúzskom;-  článok 4 ods. 1 písm. a) dohody medzi Kazachstanom a Fínskom;-  článok 4 ods. 1 písm. a) dohody medzi Kazachstanom a Maďarskom;-  článok 4 ods. 1 písm. a) dohody medzi Kazachstanom a Holandskom;-  článok 5 ods. 1 písm. a) dohody medzi Kazachstanom a Lotyšskom;-  článok 5 ods. 1 písm. a) dohody medzi Kazachstanom a Litvou;-  článok 4 ods. 1 písm. a) dohody medzi Kazachstanom a Poľskom;-  článok 4 ods. 1 písm. a) dohody medzi Kazachstanom a Švédskom;-  článok 5 ods. 1 písm. a) dohody medzi Kazachstanom a Spojeným kráľovstvom.c) Bezpečnosť:-  článok 7 dohody medzi Kazachstanom a Belgickom;-  článok 6 dohody medzi Kazachstanom a Estónskom;-  článok 9 dohody medzi Kazachstanom a Francúzskom;-  článok 7 dohody medzi Kazachstanom a Maďarskom;-  článok 11 dohody medzi Kazachstanom a Holandskom;-  článok 8 dohody medzi Kazachstanom a Lotyšskom;-  článok 8 dohody medzi Kazachstanom a Litvou;-  článok 7 dohody medzi Kazachstanom a Poľskom.d) Zdaňovanie leteckého paliva:-  článok 10 dohody medzi Kazachstanom a Belgickom;-  článok 17 dohody medzi Kazachstanom a Bulharskom;-  článok 6 dohody medzi Kazachstanom a Dánskom;-  článok 8 dohody medzi Kazachstanom a Estónskom;-  článok 11 dohody medzi Kazachstanom a Francúzskom;-  článok 6 dohody medzi Kazachstanom a Fínskom;-  článok 8 dohody medzi Kazachstanom a Maďarskom;-  článok 6 dohody medzi Kazachstanom a Nemeckom;-  článok 8 dohody medzi Kazachstanom a Holandskom;-  článok 12 dohody medzi Kazachstanom a Lotyšskom;-  článok 12 a dohody medzi Kazachstanom a Litvou;-  článok 8 dohody medzi Kazachstanom a Poľskom;-  článok 6 dohody medzi Kazachstanom a Švédskom;-  článok 8 dohody medzi Kazachstanom a Spojeným kráľovstvom.e) Sadzby za prepravu v rámci Európskeho spoločenstva:-  článok 13 dohody medzi Kazachstanom a Belgickom;-  článok 11 dohody medzi Kazachstanom a Bulharskom;-  článok 11 dohody medzi Kazachstanom a Dánskom;-  článok 13 dohody medzi Kazachstanom a Estónskom;-  článok 11 dohody medzi Kazachstanom a Fínskom;-  článok 17 dohody medzi Kazachstanom a Francúzskom;-  článok 10 dohody medzi Kazachstanom a Nemeckom;-  článok 11 dohody medzi Kazachstanom a Maďarskom;-  článok 12 dohody medzi Kazachstanom a Holandskom;-  článok 11 dohody medzi Kazachstanom a Lotyšskom;-  článok 11 dohody medzi Kazachstanom a Litvou;-  článok 11 dohody medzi Kazachstanom a Poľskom,-  článok 11 dohody medzi Kazachstanom a Švédskom;-  článok 7 dohody medzi Kazachstanom a Spojeným kráľovstvom.PRÍLOHA IIIZoznam iných štátov, na ktoré sa odkazuje v článku 2 tejto dohodya) Islandská republika (podľa Dohody o Európskom hospodárskom priestore);b) Lichtenštajnské kniežatstvo (podľa Dohody o Európskom hospodárskom priestore);c) Nórske kráľovstvo (podľa Dohody o Európskom hospodárskom priestore);d) Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave) [1] Rozhodnutie Rady 11323/03 z 5. júna 2003 (dokument s obmedzeným prístupom).[2] Ú. v. EÚ C […], […], s. […].[3] Ú. v. EÚ C […], […], s. […].[4] Ú. v. EÚ C […], […], s. […].[5] Ú. v. EÚ C […], […], s. […].


Dôležité právne oznámenie

|

52010PC0019

Návrh rozhodnutie Rady z […] o prispôsobení a predĺžení obdobia uplatňovania opatrení stanovených v rozhodnutí 2002/148/ES o ukončení konzultácií so Zimbabwe podľa článku 96 Dohody o partnerstve medzi krajinami AKT–ES  /* KOM/2010/0019 v konečnom znení - NLE 2010/0012 */

	[pic] | EURÓPSKA KOMISIA |Brusel, 28.1.2010KOM(2010)19 v konečnom znení2010/0012 (NLE)NávrhROZHODNUTIE RADYz […]o prispôsobení a predĺžení obdobia uplatňovania opatrení stanovených v rozhodnutí 2002/148/ES o ukončení konzultácií so Zimbabwe podľa článku 96 Dohody o partnerstve medzi krajinami AKT–ESDÔVODOVÁ SPRÁVA1.  Po ukončení konzultácií podľa článku 96 Dohody o partnerstve medzi krajinami AKT–ES[1] Rada Európskej únie 18. februára 2002 rozhodla o prijatí „primeraných opatrení“ proti Zimbabwe[2]. Tieto opatrenia zahŕňali pozastavenie financovania rozpočtovej podpory, podpory projektov, ako aj podpisu 9. národného indikatívneho programu ERF, nedotýkali sa však výslovne príspevkov na operácie humanitárneho charakteru a projekty zamerané na priamu podporu obyvateľstva, najmä pokiaľ ide o sociálne sektory, proces demokratizácie či dodržiavanie ľudských práv a zásad právneho štátu. Opatrenia zahŕňali aj pozastavenie uplatňovania článku 12 prílohy 2 k Dohode o partnerstve medzi krajinami AKT–ES týkajúceho sa bežných platieb a pohybu kapitálu v miere potrebnej na uplatňovanie ďalších obmedzujúcich opatrení, a to najmä zmrazenia finančných prostriedkov.2.  Dôvodom zavedenia týchto opatrení bolo vážne porušovanie ľudských práv a slobody presvedčenia, združovania a pokojného zhromažďovania. Ďalším dôvodom boli pokusy vlády Zimbabwe zabrániť slobodným a spravodlivým voľbám odmietnutím prístupu medzinárodných pozorovateľov a médií.3.  Podľa článku 2 ods. 3 rozhodnutia z 18. februára 2002 by sa opatrenia mali uplatňovať počas obdobia 12 mesiacov, ale mali by byť zrušené, hneď ako prevládnu podmienky zaručujúce dodržiavanie ľudských práv, demokratických princípov a právneho štátu.4.  Rada sedemkrát, a to 18. februára 2003[3], 19. februára 2004[4], 17. februára 2005[5], 14. februára 2006[6], 19. februára 2007[7], 18. februára 2008[8] a 20. februára 2009[9], dospela k záveru, že vláda Zimbabwe naďalej porušuje hlavné prvky Dohody o partnerstve medzi krajinami AKT–ES uvedené v článku 9, a že prevládajúce podmienky nezaručovali rešpektovanie ľudských práv, princípov demokracie a právneho štátu, a rozhodla sa predĺžiť dobu platnosti opatrení proti Zimbabwe zakaždým o ďalších 12 mesiacov.5.  V odozve na voľby uskutočnené v marci 2008 bola v septembri 2008 podpísaná globálna politická dohoda (GPA) o rozdelení moci medzi tri hlavné politické strany (ZANU PF, MDC-T, MDC-M). Umožnila vytvorenie spoločnej vlády vo februári 2009. To bol významný krok v ústrety dlhodobému riešeniu krízy v Zimbabwe a príležitosť obnoviť konštruktívne vzťahy medzi EÚ a Zimbabwe.6.  EÚ podporuje spoločnú vládu a v plnom rozsahu stojí za dohodou GPA, ktorá v súčasnosti predstavuje jediný politický plán, ako priviesť krajinu späť k demokracii. GPA nastoľuje sériu reforiem, ktoré zohľadňujú obavy EÚ o ľudské práva, právny štát a demokratické princípy, vrátane vypracovania novej ústavy, uskutočnenia pozemkového auditu, celonárodného procesu obnovy, zabezpečenia nezávislosti médií, rešpektovania zásad právneho štátu a dodržiavania ľudských práv. Vykonaním dohody sa vytvoria podmienky na plnohodnotnú obnovu vzťahov EÚ a Zimbabwe.7.  Na žiadosť vlády Zimbabwe sa 18.-19. júna 2009 uskutočnilo stretnutie ministerskej trojky. Do Bruselu prišla zimbabwianska delegácia pod vedením premiéra Morgana Tsvangiraia. Pri tejto príležitosti sa začal dialóg podľa článku 8 a následne sa 12. a 13. septembra uskutočnila misia trojky EÚ v Zimbabwe.8.  Strany sa dohodli, že cieľom dialógu bude vytvoriť spoločné harmonogramy, ktoré budú na jednej strane obsahovať podrobný akčný plán vykonávania GPA zo strany zimbabwianskej vlády za prispenia všetkých vládnych politických strán a na druhej strane harmonogram EÚ, ako znormalizovať vzťahy medzi EÚ a Zimbabwe. Harmonogram normalizačného procesu, ktorý vypracuje EÚ, zahŕňa zrušenie primeraných opatrení v zodpovedajúcom čase v zmysle článku 96. Normalizácia by okrem toho umožnila revíziu spoločnej pozície spoločnej zahraničnej a bezpečnostnej politiky.9.  Medzičasom Európska komisia vypracovala svoju krátkodobú ad hoc reakciu na podporu stabilizácie spoločnej vlády a jej reformného programu.10.  Od februára 2009 podnikla zimbabwianska vláda niekoľko dôležitých a účinných krokov smerom k hospodárskej a sociálnej stabilizácii krajiny. Na zaistenie vykonania globálnej politickej dohody v plnom rozsahu však neboli prijaté dostatočné opatrenia. Navyše stagnujúci dialóg politických strán a zvýšená miera politického násilia v krajine, najmä proti podporovateľom MDC a proti obhajcom ľudských práv, spôsobili v októbri 2009 odchod MDC-T z vlády. Výsledkom bola ústavná kríza.11.  Juhoafrické rozvojové spoločenstvo (SADC) zintenzívnilo svoje úsilie o sprostredkovanie a juhoafrický prezident Zuma vymenoval nový Juhoafrický sprostredkovateľský tím, ktorý má odblokovať rozhovory medzi stranami a vyhodnotiť vykonávanie GPA. Ústavná kríza bola prekonaná a vytvoril sa základ pre obnovu dialógu medzi politickými stranami zameraný na vykonávanie GPA.12.  Vzhľadom na uvedené skutočnosti Komisia v súlade s procesom nastoleným v rámci dialógu podľa článku 8 navrhuje Rade, aby predĺžila platnosť rozhodnutia 2002/148/ES o ďalších 12 mesiacov do 19. februára 2011 a prispôsobila ho tak, aby zohľadňovalo vytvorenie vlády národnej jednoty a vykonávanie jej reformného programu.13.  Komisia navrhuje, aby bola zimbabwianska vláda informovaná o obnove primeraných opatrení listom adresovaným prezidentovi Mugabemu a daným na vedomie dvom ďalším politickým vodcom vlády národnej jednoty, a to predsedovi vlády Tsvangiraiovi a podpredsedovi vlády Mutambarovi. Okrem toho navrhuje:14.  Zahrnúť zmienku o prechodnej pomoci na podporu vykonávania globálnej politickej dohody a procesu obnovy krajiny.15.  Keďže navrhované rozhodnutie predstavuje iba malú zmenu existujúcich opatrení bez významnejšej úpravy, nepovažuje sa za nutné znovu začať konzultácie so Zimbabwianskou republikou podľa článku 96 Dohody o partnerstve medzi krajinami AKT–ES.16.  EÚ je aj naďalej odhodlaná oživiť politický dialóg so zimbabwianskymi orgánmi podľa článku 8 s cieľom prijať spoločné harmonogramy, v ktorých budú stanovené podmienky obnovenia plnohodnotných vzťahov s krajinou.17.  Rozhodnutie by sa malo priebežne skúmať a opatrenia by mali byť zrušené, hneď ako prevládnu v harmonogramoch stanovené podmienky zaručujúce dodržiavanie ľudských práv, demokratických zásad a zásad právneho štátu.ZáverVzhľadom na uvedené skutočnosti sa od Rady požaduje, aby prijala priložený návrh nariadenia Rady o predĺžení obdobia uplatňovania a prispôsobení primeraných opatrení proti Zimbabwe.2010/0012 (NLE)NávrhROZHODNUTIE RADYz […],o prispôsobení a predĺžení obdobia uplatňovania opatrení stanovených v rozhodnutí 2002/148/ES o ukončení konzultácií so Zimbabwe podľa článku 96 Dohody o partnerstve medzi krajinami AKT–ESRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 218 ods. 2,so zreteľom na Dohodu o partnerstve medzi krajinami AKT–ES podpísanú 23. júna 2000 v Cotonou[10] a revidovanú 25. júna 2005 v Luxemburgu[11],so zreteľom na vnútornú dohodu medzi zástupcami vlád členských štátov, ktorí sa stretli v rámci Rady, o opatreniach, ktoré sa majú prijať, a postupoch, ktoré sa majú dodržiavať pri uplatňovaní Dohody o partnerstve medzi krajinami AKT–ES[12], a najmä na jej článok 3,so zreteľom na návrh Komisie,keďže:18.  Rozhodnutím Rady 2002/148/ES[13] boli ukončené konzultácie so Zimbabwianskou republikou podľa článku 96 ods. 2 písm. c) Dohody o partnerstve medzi krajinami AKT–ES a boli prijaté primerané opatrenia uvedené v prílohe k danému rozhodnutiu.19.  Rozhodnutím 2009/144/ES[14] bolo uplatňovanie opatrení uvedených v článku 2 rozhodnutia 2002/148/ES, ktoré bolo predĺžené do 20. februára 2004 článkom 1 rozhodnutia 2003/112/ES16[15], do 20. februára 2005 článkom 1 rozhodnutia 2004/157/ES17[16], do 20. februára 2006 článkom 1 rozhodnutia 2005/139/ES18[17], do 20. februára 2007 článkom 1 rozhodnutia 2006/114/ES19[18], do 18. februára 2008 článkom 1 rozhodnutia 2007/127/ES20[19] a do 19. februára 2009 článkom 1 rozhodnutia 2008/158/ES21, predĺžené na ďalšie obdobie dvanástich mesiacov do 20. februára 2010.20.  Vytvorenie spoločnej vlády by sa malo chápať ako príležitosť obnoviť konštruktívne vzťahy medzi EÚ a Zimbabwe a podporiť vykonávanie jej reformného programu.21.  Vzhľadom na posledné udalosti v politickom vývoji Zimbabwe, ako aj na skutočnosť, že niektoré dôležité opatrenia týkajúce sa základných ustanovení Dohody o partnerstve medzi krajinami AKT–ES a plne začlenené do globálnej politickej dohody uzavretej tromi politickými stranami ešte neboli riadne vykonané, sa však nedodržiavajú základné ustanovenia uvedené v článku 9 Dohody o partnerstve AKT-EÚ a súčasné podmienky v Zimbabwe nezaručujú dodržiavanie ľudských práv, demokratických princípov a zásad právneho štátu.22.  Obdobie uplatňovania opatrení by sa preto malo predĺžiť,PRIJALA TOTO ROZHODNUTIE:Článok 1Opatrenia uvedené v priloženom liste sa týmto prijímajú ako primerané opatrenia v zmysle článku 96 ods. 2 písm. c) Dohody o partnerstve medzi krajinami AKT–ES.Tieto opatrenia sa uplatňujú počas obdobia dvanástich mesiacov od 21. februára 2010 do 20. februára 2011. Tieto opatrenia sa priebežne skúmajú.List uvedený v prílohe k tomuto rozhodnutiu sa adresuje prezidentovi Zimbabwe Mugabemu a dáva na vedomie premiérovi Tsvangiraiovi a podpredsedovi vlády Mutambarovi.Článok 2Toto rozhodnutie nadobúda účinnosť dňom jeho uverejnenia v Úradnom vestníku Európskej únie .V Bruseli […]Za RadupredsedaPRÍLOHALIST PREZIDENTOVI ZIMBABWEEurópska únia kladie veľký dôraz na ustanovenia článku 9 Dohody o partnerstve medzi krajinami AKT–ES. Kľúčovými prvkami dohody o partnerstve sú rešpektovanie ľudských práv, demokratických inštitúcií a zásad právneho štátu, čo predstavuje aj základ našich vzájomných vzťahov.Listom z 19. februára 2002 Vás Európska únia informovala o svojom rozhodnutí ukončiť konzultácie prebiehajúce podľa článku 96 Dohody o partnerstve medzi krajinami AKT–ES a prijať niektoré „primerané opatrenia“ v zmysle článku 96 ods. 2 písm. c) uvedenej dohody.Listami z 19. februára 2003, 19. februára 2004, 18. februára 2005, 15. februára 2006, 21. februára 2007 a 19. februára 2008 Vás Európska únia informovala o svojom rozhodnutí nezrušiť uplatňovanie „primeraných opatrení“ a predĺžiť obdobie ich uplatňovania do 20. februára 2004, 20. februára 2005, 20. februára 2006, 20. februára 2007, 20. februára 2008, 20. februára 2009 a 20. februára 2010 v uvedenom poradí.Európska únia víta ústavu vlády národnej jednoty vytvorenú 13. februára 2009 na základe globálnej politickej dohody (GPA). EÚ znovu prízvukuje dôležitosť, ktorú prikladá politickému dialógu podľa článku 8, ktorý sa začal na žiadosť zimbabwianskej vlády v EÚ na stretnutí zimbabwianskej ministerskej trojky 18.-19. júna 2009 v Bruseli, a dohode, ku ktorej dospeli. Súčasťou toho je vytvorenie spoločných harmonogramov zahŕňajúcich vzájomné záväzky. V nich sa má na strane Zimbabwe prejaviť účinné vykonávanie GPA, zatiaľ čo na strane EÚ treba zabezpečiť postupné rušenie súčasných obmedzení a normalizáciu vzťahov medzi EÚ a Zimbabwe.Európska únia podporuje nepretržité úsilie vlády Zimbabwe o vykonávanie GPA a víta zintenzívnenie regionálnej diplomacie pod vedením Juhoafrickej republiky na podporu zimbabwianskych reforiem, s poľutovaním však konštatuje nedostatočný pokrok politického dialógu podľa článku 8. Napriek tomu sme aj naďalej presvedčení, že, ako sa zdôrazňuje vo vašej komunikácii s SADC, je nie len kľúčové, ale aj možné a dosiahnuteľné výrazne pokročiť vo vykonávaní GPA.Vzhľadom na uvedené Európska únia dospela k záveru, že primerané opatrenia možno v plnej miere zrušiť až po účinnom vykonaní GPA. Preto sa EÚ rozhodla predĺžiť obdobie uplatňovania potrebných opatrení stanovených v rozhodnutí Rady 2002/148/2 ES do 20. februára 2011 a prispôsobiť primerané opatrenia tak, aby zohľadňovali vykonávanie GPA od februára 2009, a to najmä v hospodárstve. V súčasnosti by sa žiadna finančná podpora nemala poskytovať prostredníctvom vládneho rozpočtu. EÚ sa rozhodla posunúť vykonávanie GPA dopredu a upraviť zarážky b) a c) takto:b) Pozastavuje sa finančná podpora na všetky projekty s výnimkou projektov podpory obyvateľstva, najmä v sociálnom sektore, a projektov na podporu reforiem nastolených v GPA .c) Financovanie sa presmeruje na podporu obyvateľstva, a to najmä v sociálnom sektore, a na podporu procesu stabilizácie krajiny predovšetkým v súvislosti s demokratizáciou, dodržiavaním ľudských práv a zásad právneho štátu.Všetky ostatné opatrenia uvedené v prílohe k rozhodnutiu Rady 2002/148/2 ES sa naďalej uplatňujú bezo zmeny. Rozhodnutie Rady možno kedykoľvek do 20. februára 2011 preskúmať.Európska únia bude preto pokračovať v podpore stabilizácie vlády národnej jednoty a jej reformného programu formou prechodnej podpory poľnohospodárstva a potravinovej bezpečnosti, sociálnych sektorov vrátane zdravotníctva a školstva a vykonávania GPA.Európska únia by chcela znova zdôrazniť dôležitosť, ktorú prisudzuje budúcej spolupráci medzi EÚ a Zimbabwe, a potvrdiť, že je pripravená oživiť a posunúť vpred politický dialóg ustanovený v článku 8 partnerskej dohody z Cotonou. V tejto súvislosti dúfame, že vláda Zimbabwe dosiahne v blízkej budúcnosti pokrok vo vykonávaní GPA, aby bolo možné v plnej miere obnoviť spoluprácu.S úctou,Za Komisiu | Za Radu |.[1] Konzultácie podľa článku 96 boli začaté so zámerom dohodnúť sa na opatreniach, ktoré má prijať vláda Zimbabwe s cieľom napraviť situáciu, najmä pokiaľ ide o päť oblastí (ukončenie akéhokoľvek tolerovania politického násilia vládou, zabezpečenie včasného pozvania medzinárodných partnerov v súvislosti s podporou a pozorovaním nadchádzajúcich volieb a neobmedzený prístup na tento účel, ochrana slobody masmédií, nezávislosť justície a rešpektovanie jej rozhodnutí a koniec nezákonného zaberania majetku).[2] Ú. v. ES L 50, 21.2.2002, s. 64.[3] Ú. v. EÚ L 46, 20.2.2003, s. 25.[4] Ú. v. EÚ L 50, 20.2.2004, s. 60.[5] Ú. v. EÚ L48, 19.2.2005, s. 28.[6] Ú. v. EÚ L48, 18.2.2006, s. 26.[7] Ú. v. EÚ L 53, 22.2.2007, s. 23.[8] Ú. v. EÚ L 51, 26.2.2008, s. 19.[9] Ú. v. EÚ L 49, 20.2.2009, s. 15.[10] Ú. v. ES L 317, 15.12.2000, s.3.[11] Ú. v. EÚ L 209, 11.8.2005, s. 26.[12] Ú. v. ES L 317, 15.12.2000, s. 376.[13] Ú. v. ES L 50, 21.2.2002, s. 64.[14] Ú. v. EÚ L 49, 20.2.2009, s. 15.[15] Ú. v. EÚ L 46, 20.2.2003, s. 25.[16] Ú. v. EÚ L 50, 20.2.2004, s. 60.[17] Ú. v. EÚ L 48, 19.2.2005, s. 28.[18] Ú. v. EÚ L 48, 18.2.2006, s. 26.[19] Ú. v. EÚ L 53, 22.2.2007, s. 23.


|

52010PC0736

Návrh ROZHODNUTIE RADY o podpísaní v mene Európskej únie a predbežnom uplatňovaní protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrova  /* KOM/2010/0736 v konečnom znení - NLE 2010/0356*/

	[pic] | EURÓPSKA KOMISIA |Brusel, 13.12.2010KOM(2010) 736 v konečnom znení2010/0356 (NLE)NávrhROZHODNUTIE RADYo podpísaní v mene Európskej únie a predbežnom uplatňovaní protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrovaDÔVODOVÁ SPRÁVAKONTEXT NÁVRHUEurópska komisia na základe mandátu Rady[1] rokovala s Demokratickou republikou Svätého Tomáša a Princovho ostrova s cieľom obnoviť protokol k Dohode o partnerstve v sektore rybolovu medzi Európskym spoločenstvom a Demokratickou republikou Svätého Tomáša a Princovho ostrova z 23. júla 2007[2], ktorého platnosť sa skončila 31. mája 2010. Na záver týchto rokovaní bol 15. júla 2010 parafovaný nový protokol vzťahujúci sa na obdobie 3 rokov od prijatia rozhodnutia Rady o podpísaní v mene Únie a predbežnom uplatňovaní uvedeného protokolu.Od Komisie sa žiada, aby prijala tento návrh a predložila ho Rade.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVUKomisia sa pri vymedzení svojej rokovacej pozície okrem iného opierala o výsledky hodnotenia ex post, ktoré uskutočnili externí odborníci.Hlavným účelom protokolu k dohode je vymedziť rybolovné možnosti ponúkané plavidlám Európskej únie v závislosti od dostupného prebytku, ako aj splatný finančný príspevok, a to zvlášť za prístupové práva a na podporu sektoru.Všeobecným cieľom je, v záujme oboch strán, pokračovať v spolupráci medzi Európskou úniou a Demokratickou republikou Svätého Tomáša a Princovho ostrova v prospech posilnenia rámca partnerstva v oblasti rybolovu, zavedeného od roku 2006, najmä s cieľom prispieť k rozvoju politiky udržateľného rybného hospodárstva a zodpovedného využívania rybolovných zdrojov v rybolovnej zóne Svätého Tomáša a Princovho ostrova.Nový protokol vychádza zo snahy oboch strán posilniť partnerstvo a spoluprácu v sektore rybolovu so všetkými dostupnými finančnými nástrojmi. Na tento účel sa pripomína potreba vytvorenia rámca priaznivého pre rozvoj investícií v tomto sektore a zhodnotenie produkcie maloobjemového rybolovu.PRÁVNE PRVKY NÁVRHUTento postup o rozhodnutí Rady o podpísaní v mene Európskej únie a predbežnom uplatňovaní protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrova sa začína zároveň s postupmi týkajúcimi sa:- rozhodnutia Rady so súhlasom Európskeho parlamentu na uzavretie samotného nového protokolu, ako aj- nariadenia Rady o rozdelení rybolovných možností medzi zainteresovanými členskými štátmi EÚ.VPLYV NA ROZPOČETCelkový finančný príspevok protokolu 2 047 500 EUR na celé obdobie sa zakladá:a) na referenčnej ročnej tonáži stanovenej na 7 000 ton pre 40 plavidiel, čo zodpovedá sume 455 000 EUR ročne ab) na podpore rozvoja sektorovej politiky rybného hospodárstva Demokratickej republiky Svätého Tomáša a Princovho ostrova, čo predstavuje 227 500 EUR ročne. Táto podpora zodpovedá cieľom vnútroštátnej politiky v oblasti rybného hospodárstva.NEPOVINNÉ PRVKYPokiaľ ide o rybolovné možnosti, oprávnenie na rybolov sa udelí 28 plavidlám na lov tuniakov vlečnou sieťou a 12 plavidlám s lovnými šnúrami na lov na hladine. Čo sa však týka ročného zhodnotenia stavu populácií rýb, tieto rybolovné možnosti sa budú môcť prehodnotiť smerom nahor alebo nadol, čo bude mať za následok zodpovedajúce prehodnotenie finančného príspevku.2010/0356 (NLE)NávrhROZHODNUTIE RADYo podpísaní v mene Európskej únie a predbežnom uplatňovaní protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrovaRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 5,so zreteľom na návrh Európskej komisie[3],keďže:1.  Európska únia prerokovala s Demokratickou republikou Svätého Tomáša a Princovho ostrova nový protokol k Dohode o partnerstve v sektore rybolovu z 23. júla 2007[4], ktorý poskytuje plavidlám Európskej únie rybolovné možnosti vo vodách, nad ktorými má, pokiaľ ide o rybolov, Demokratická republika Svätého Tomáša a Princovho ostrova zvrchovanosť alebo súdnu právomoc.2.  Výsledkom týchto rokovaní bolo parafovanie protokolu k dohode 15. júla 2010.3.  Platnosť protokolu k predchádzajúcej dohode sa skončila 31. mája 2010.4.  Nový protokol k dohode by sa mal v mene Únie podpísať.5.  Aby sa zaistilo pokračovanie činností rybolovu európskych plavidiel je dôležité, aby sa nový protokol začal uplatňovať čo najskôr.6.  Schválenie predbežného uplatňovania nového protokolu je v záujme Európskej únie,PRIJALA TOTO ROZHODNUTIE:Článok 1Podpis protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Demokratickou republikou Svätého Tomáša a Princovho ostrova, sa s v mene Únie, s výhradou jeho uzavretia, schvaľuje.Znenie protokolu je pripojené k tomuto rozhodnutiu.Článok 2Predseda Rady sa týmto oprávňuje určiť osoby splnomocnené podpísať dohodu o predbežnom uplatňovaní tak, aby bola dohoda pre Európsku úniu záväzná.Článok 3Toto rozhodnutie nadobúda účinnosť dňom jeho prijatia. Je uverejnené v Úradnom vestníku Európskej únie .Toto rozhodnutie je určené členským štátom.V Bruseli […]Za RadupredsedaPRÍLOHAProtokol,ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Demokratickou republikou Svätého Tomáša a Princovho ostrovaČlánok 1 Obdobie uplatňovania a rybolovné možnosti1. Rybolovné možnosti udelené plavidlám Európskej únie podľa článku 5 Dohody o partnerstve v sektore rybolovu sa stanovujú na obdobie 3 rokov takto:Druhy migrujúce na veľké vzdialenosti (druhy uvedené v prílohe 1 k Dohovoru Organizácie spojených národov o morskom práve z roku 1982):-  plavidlá na lov tuniakov vlečnou sieťou: 28 plavidiel-  plavidlá s lovnými šnúrami na lov na hladine: 12 plavidiel.2. Odsek 1 sa uplatňuje s výhradou ustanovení článkov 5, 6, 8 a 9 tohto protokolu.Článok 2 Finančný príspevok – podmienky platby1. Finančný príspevok uvedený v článku 7 Dohody o partnerstve v sektore rybolovu sa stanovuje na obdobie uvedené v článku 1 na 2 047 500 EUR.2. Finančný príspevok obsahuje:7.  ročnú sumu za prístup do výhradnej hospodárskej zóny (VHZ) Demokratickej republiky Svätého Tomáša a Princovho ostrova vo výške 455 000 EUR zodpovedajúcu referenčnej tonáži 7 000 ton ročne a8.  b) osobitnú sumu 227 500 EUR ročne na podporu vykonávania sektorovej politiky Svätého Tomáša a Princovho ostrova v oblasti rybného hospodárstva.3. Odsek 1 sa uplatňuje s výhradou ustanovení článkov 3, 4, 5, 8 a 9 tohto protokolu a článkov 12 a 13 Dohody o partnerstve v sektore rybolovu.4. Finančný príspevok uvedený v odseku 1 zaplatí Európska únia vo výške 682 500 EUR ročne počas obdobia uplatňovania tohto protokolu, čo zodpovedá ročným sumám uvedeným v odseku 2 písm. a) a písm. b).5. Ak celkové množstvo úlovkov plavidiel Európskej únie vo vodách Svätého Tomáša a Princovho ostrova prekročí 7 000 ton ročne, celková výška ročného finančného príspevku sa zvýši o 65 EUR za každú ďalšiu tonu úlovku. Celková ročná suma, ktorú zaplatí Európska únia, však nemôže prekročiť dvojnásobok sumy uvedenej v odseku 2 písm. a). Ak množstvá úlovkov plavidiel Európskej únie prekročia množstvá zodpovedajúce dvojnásobku celkovej ročnej sumy, suma za množstvo, ktoré presahuje túto hranicu, sa zaplatí v nasledujúcom roku.6. Platba sa v prvom roku vykoná najneskôr šesťdesiat (60) dní po nadobudnutí platnosti protokolu spresnenej v článku 14 a v ďalších rokoch najneskôr k výročnému dátumu protokolu.7. Pridelenie finančného príspevku uvedeného v odseku 2 písm. a) patrí do výlučnej právomoci orgánov Svätého Tomáša a Princovho ostrova.8. Finančný príspevok uvedený v odseku 1 tohto článku sa v plnej výške uhradí na vyhradený účet štátnej pokladne otvorený v Centrálnej banke Svätého Tomáša a Princovho ostrova.Článok 3 Podpora udržateľného a zodpovedného rybolovu vo vodách Svätého Tomáša a Princovho ostrova1. Strany sa v rámci spoločného výboru uvedeného v článku 9 Dohody o partnerstve v sektore rybolovu najneskôr tri (3) mesiace po vstupe tohto protokolu do platnosti dohodnú na viacročnom sektorovom programe a na podmienkach jeho uplatňovania, a to najmä na:9.  usmerneniach na ročnom a viacročnom základe, podľa ktorých sa použije finančný príspevok uvedený v článku 2 ods. 2 písm. b);10.  cieľoch, ktoré sa majú dosiahnuť na ročnom a viacročnom základe, aby sa včas pristúpilo k nastoleniu udržateľného a zodpovedného rybolovu, so zohľadnením priorít, ktoré vyjadril Svätý Tomáš a Princov ostrov v rámci vnútroštátnej politiky rybného hospodárstva alebo v rámci iných politík, ktoré sa vzťahujú na nastolenie udržateľného a zodpovedného rybolovu alebo ktoré naň majú vplyv;11.  kritériách a postupoch, ktoré sa majú uplatňovať s cieľom umožniť každoročné vyhodnotenie dosiahnutých výsledkov.2. Každú navrhovanú úpravu viacročného sektorového programu musia schváliť strany v rámci spoločného výboru.3. Orgány Demokratickej republiky Svätého Tomáša a Princovho ostrova môžu každoročne rozhodnúť o prípadnom pridelení dodatočnej sumy k časti finančného príspevku uvedeného v článku 2 ods. 2 písm. b) na účely vykonávania viacročného programu. Toto pridelenie sa musí oznámiť Európskej únii najneskôr do dvoch (2) mesiacov pred výročným dátumom tohto protokolu.4. Obidve strany vykonávajú každý rok vyhodnotenie výsledkov vykonávania viacročného sektorového programu. Európska komisia si v prípade, ak toto vyhodnotenie ukáže, že realizácia cieľov financovaných priamo z finančného príspevku uvedeného v článku 2 ods. 2 písm. b) tohto protokolu nie je postačujúca, vyhradzuje právo znížiť túto časť finančného príspevku s cieľom upraviť sumu pridelenú na vykonávanie programu v súlade s výsledkami.Článok 4 Vedecká spolupráca pre zodpovedný rybolov1. Obe strany sa zaväzujú, že budú podporovať zodpovedný rybolov vo vodách Demokratickej republiky Svätého Tomáša a Princovho ostrova na základe zásady nediskriminácie medzi jednotlivými flotilami pôsobiacimi v týchto vodách.2. Počas obdobia, na ktoré sa tento protokol vzťahuje, sa Európska únia a Svätý Tomáš a Princov ostrov zaväzujú spolupracovať pri sledovaní stavu rybolovných zdrojov v rybolovnej zóne Svätého Tomáša a Princovho ostrova.3. Obe strany rešpektujú odporúčania a uznesenia Medzinárodnej komisie pre zachovanie atlantických tuniakov (ICCAT), pokiaľ ide o zodpovedné riadenie rybolovu.4. V súlade s článkom 4 Dohody o partnerstve v sektore rybolovu, na základe odporúčaní a uznesení prijatých v rámci ICCAT a vzhľadom na najlepšie dostupné vedecké poznatky sa strany vzájomne radia v rámci spoločného výboru uvedeného v článku 9 Dohody o partnerstve v sektore rybolovu s cieľom prijať opatrenia pre udržateľné riadenie rybolovných zdrojov, na ktoré sa vzťahuje tento protokol a ktoré ovplyvňujú činnosti plavidiel Európskej únie.Článok 5 Úprava rybolovných možností po spoločnej dohode1. Rybolovné možnosti uvedené v článku 1 sa môžu upraviť na základe spoločnej dohody, ak sa v odporúčaniach a uzneseniach, ktoré prijala ICCAT, potvrdí, že táto úprava zaručuje udržateľné riadenie rybolovných zdrojov uvedených v tomto protokole. V takomto prípade sa finančný príspevok uvedený v článku 2 ods. 2 písm. a) upraví úmerne a pro rata temporis . Celková ročná suma finančného príspevku uhradená Európskou úniou však nesmie prekročiť dvojnásobok sumy uvedenej v článku 2 ods. 2 písm. a).Článok 6 Nové rybolovné možnosti1. V prípade, že by sa plavidlá Európskej únie zaujímali o činnosti rybolovu, ktoré nie sú uvedené v článku 1, sa strany pred prípadným vydaním oprávnenia orgánmi Svätého Tomáša a Princovho ostrova musia najskôr poradiť. V prípade potreby sa strany dohodnú na podmienkach uplatniteľných na tieto nové rybolovné možnosti, a ak je to potrebné, zmenia tento protokol a jeho prílohu.Článok 7 Článok 7 Podmienky vzťahujúce sa na činnosti rybolovu – doložka o výhradnom práve1. Bez toho, aby bol dotknutý článok 6 dohody, rybárske plavidlá plaviace sa pod vlajkou členského štátu Európskej únie môžu vykonávať činnosti rybolovu vo vodách Svätého Tomáša a Princovho ostrova, len ak sú držiteľmi oprávnenia na rybolov vydaného v rámci tohto protokolu a podľa podmienok opísaných v prílohe k tomuto protokolu.Článok 8 Pozastavenie a prehodnotenie platby finančného príspevku1. Finančný príspevok uvedený v článku 2 ods. 2 písm. a) a písm. b) sa môže prehodnotiť alebo pozastaviť, ak sa zistí jedna alebo viacero z nasledujúcich podmienok:12.  nezvyčajné okolnosti, tak ako sú vymedzené v článku 2 písm. h) Dohody o partnerstve v sektore rybolovu, bránia vykonávaniu činností rybolovu vo VHZ Svätého Tomáša a Princovho ostrova;13.  v dôsledku významných zmien v politických smerovaniach, ktoré viedli k uzavretiu tohto protokolu, ktorákoľvek zo strán požiada o revíziu ustanovení protokolu s cieľom vykonať ich prípadné zmeny a doplnenia;14.  Európska únia zistí, že na Svätom Tomášovi a Princovom ostrove dochádza k porušovaniu podstatných a základných prvkov ľudských práv, tak ako sa ustanovujú v článku 9 Dohody z Cotonou.2. Európska únia si vyhradzuje právo pozastaviť, čiastočne alebo úplne, platbu finančného príspevku uvedeného v článku 2 ods. 2 písm. b) tohto protokolu:15.  keď sa po vyhodnotení, ktoré vykoná spoločný výbor, zistí, že dosiahnuté výsledky nie sú v súlade s plánom;16.  v prípade nepoukázania tohto finančného príspevku.3. Platba finančného príspevku sa obnoví po konzultácii oboch strán a po ich súhlase, ihneď po náprave situácie, ktorá predchádzala udalostiam uvedeným v odseku 1, a/alebo keď to odôvodňujú výsledky finančného vykonávania uvedené v odseku 2.Článok 9 Pozastavenie vykonávania protokolu1. Vykonávanie tohto protokolu sa môže pozastaviť z iniciatívy ktorejkoľvek z dvoch strán, ak sa skonštatuje jedna alebo viacero podmienok:17.  nezvyčajné okolnosti, tak ako sú vymedzené v článku 2 písm. h) Dohody o partnerstve v sektore rybolovu, bránia vykonávaniu činností rybolovu vo VHZ Svätého Tomáša a Princovho ostrova;18.  v dôsledku významných zmien v politických smerovaniach, ktoré viedli k uzavretiu tohto protokolu, ktorákoľvek zo strán požiada o revíziu ustanovení protokolu s cieľom vykonať ich prípadné zmeny a doplnenia;19.  jedna z dvoch strán konštatuje porušovanie podstatných a základných prvkov ľudských práv, tak ako sa ustanovujú v článku 9 Dohody z Cotonou;20.  Európska únia nezaplatila finančný príspevok ustanovený v článku 2 ods. 2 písm. a) z iných dôvodov ako sú dôvody uvedené v článku 8 tohto protokolu;21.  pozorovatelia zo Svätého Tomáša a Princovho ostrova sa nenalodili na plavidlá, na ktoré sa vzťahuje tento protokol podľa ustanovení prílohy I kapitoly V;22.  medzi obomi stranami došlo k sporu o výklad tohto protokolu;23.  jedna zo strán nedodržiava ustanovenia tohto protokolu, prílohy a dodatkov.2. Vykonávanie protokolu sa môže pozastaviť z iniciatívy ktorejkoľvek zo strán, ak spor, ktorý rozdeľuje strany, nebol vyriešený v rámci konzultácií vedených v Spoločnom výbore.3. Pozastavenie uplatňovania protokolu podlieha písomnému oznámeniu zainteresovanou stranou o jej zámere, a to minimálne tri mesiace pred dátumom, keď má toto pozastavenie nadobudnúť účinnosť.4. V prípade pozastavenia budú strany aj naďalej viesť konzultácie s cieľom dospieť k vyriešeniu sporu, ktorý ich rozdeľuje, zmierom. Keď sa takého riešenie dosiahne, obnoví sa uplatňovanie protokolu a suma finančného príspevku sa zníži pomerne a pro rata temporis v závislosti od dĺžky obdobia, počas ktorého bolo uplatňovanie protokolu pozastavené.Článok 10 Príslušné ustanovenia vnútroštátneho práva1. Činnosti rybárskych plavidiel Európskej únie, ktoré sa vykonávajú činnosti rybolovu vo vodách svätého Tomáša a Princovho ostrova, sa riadia právnymi predpismi platnými na ostrove Svätého Tomáša a Princovom ostrove, ak sa v Dohode o partnerstve v sektore rybolovu, v tomto protokole a jeho prílohe a dodatkoch neustanovuje inak.2. Orgány Svätého Tomáša a Princovho ostrova informujú Európsku komisiu o každej zmene alebo o každom novom právnom predpise, ktoré sa vzťahujú na sektor rybolovu.3. Európske komisia informuje orgány Svätého Tomáša a Princovho ostrova o každej zmene alebo o každom novom právnom predpise, ktoré sa vzťahujú na sektor rybolovu flotily vo vzdialených oblastiach Európskej únie.Článok 11 Obdobie platnostiTento protokol a jeho prílohy sa uplatňujú počas obdobia 3 rokov od začatia predbežného uplatňovania v súlade s článkami 13 a 14, pokiaľ nedôjde k vypovedaniu v súlade s článkom 12.Článok 12 Vypovedanie1. V prípade vypovedania tohto protokolu príslušná strana písomne oznámi druhej strane svoj zámer vypovedať protokol najmenej šesť (6) mesiacov pred dátumom nadobudnutia platnosti takéhoto vypovedania.2. Odoslaním oznámenia podľa predchádzajúceho odseku sa začínajú konzultácie medzi stranami.Článok 13 Predbežné uplatňovanieTento protokol sa uplatňuje predbežne odo dňa jeho podpísania.Článok 14 Nadobudnutie platnosti1. Tento protokol a jeho príloha vstupujú do platnosti k dátumu, keď si strany vzájomne oznámia dokončenie postupov potrebných na tento účel.PRÍLOHAPODMIENKY VYKONÁVANIA ČINNOSTÍ RYBOLOVU PLAVIDLAMI EURÓPSKEJ ÚNIE V RYBOLOVNEJ OBLASTI SVATÉHO TOMÁŠA A PRINCOVHO OSTROVAKAPITOLA I – NÁLEžITOSTI TÝKAJÚCE SA žIADOSTÍ O OPRÁVNENIA NA RYBOLOV A ICH VYDÁVANIAOddiel 1 Vydávanie oprávnení na rybolov1. Oprávnenie na rybolov (licenciu na rybolov) v rybolovnej oblasti Svätého Tomáša a Princovho ostrova môžu získať iba spôsobilé plavidlá.2. Aby bolo dané plavidlo spôsobilé, majiteľ plavidla, kapitán a samotné plavidlo nesmú mať zakázané vykonávať činnosti rybolovu v oblasti Svätého Tomáša a Princovho ostrova. Musia mať vysporiadané vzťahy s úradmi Svätého Tomáša a Princovho ostrova v tom zmysle, že si splnili všetky predchádzajúce povinnosti vyplývajúce z ich činností rybolovu pri pobreží Svätého Tomáša a Princovho ostrova v rámci dohôd o rybolove uzavretých s Európskou úniou. Okrem toho musia splniť ustanovenia nariadenia (ES) č. 1006/2008[5] o oprávneniach na rybolov.3. Každé plavidlo Európskej únie, ktoré žiada o oprávnenie na rybolov, musí byť zastúpené agentom, ktorý má bydlisko na Svätom Tomášovi a Princovom ostrove. Meno a adresa tohto zástupcu sú uvedené v žiadosti o oprávnenie na rybolov.4. Príslušné orgány Európskej únie predložia (elektronickou cestou) ministerstvu rybolovu Svätého Tomáša a Princovho ostrova žiadosť za každé plavidlo, ktoré má záujem loviť ryby podľa Dohody o partnerstve v sektore rybolovu, minimálne pätnásť (15) pracovných dní pred dátumom začiatku požadovanej platnosti. Ak nie je inak ustanovené a schválené v spoločnom výbore príslušným orgánom Európskej únie na účely uplatňovania tejto prílohy je Delegácia Európskej únie v Gabone.5. Žiadosti sa predkladajú ministerstvu poverenému rybolovom v súlade s formulármi, ktorých vzor je uvedený v dodatku 1. Orgány Svätého Tomáša a Princovho ostrova prijmú všetky potrebné opatrenia, aby sa s údajmi poskytnutými v rámci žiadosti o oprávnenie na rybolov nakladalo ako s dôvernými údajmi. Tieto údaje sa použijú výlučne v rámci vykonávania Dohody o partnerstve v sektore rybolovu.6. Ku každej žiadosti o oprávnenie na rybolov sa doložia tieto dokumenty:- doklad o zaplatení paušálneho preddavku na obdobie platnosti,- každý iný dokument alebo potvrdenie požadované na základe osobitných ustanovení, ktoré sa uplatňujú podľa typu plavidla na základe tohto protokolu.7. Zaplatenie povinného poplatku sa uskutoční na účet uvedený orgánmi Svätého Tomáša a Princovho ostrova v súlade s článkom 2 ods. 8 Protokolu.8. Povinné poplatky zahŕňajú všetky vnútroštátne a miestne dane s výnimkou prístavných poplatkov a nákladov za poskytovanie služieb.9. Ministerstvo rybného hospodárstva Svätého Tomáša a Princovho ostrova vydáva oprávnenia pre všetky plavidlá v lehote 15 pracovných dní po prijatí kompletnej dokumentácie ustanovenej v bode 6 majiteľom plavidiel alebo ich zástupcom prostredníctvom Delegácie Európskej únie v Gabone.10. Ak sú kancelárie Delegácie Európskej únie v čase podpísania oprávnenia na rybolov zatvorené, oprávnenie sa zašle priamo zástupcovi vlastníka plavidla a kópia sa zašle Delegácii.11. Každé oprávnenie na rybolov sa vydáva na konkrétne plavidlo a je neprenosné.12. Na požiadanie Európskej únie a v preukázanom prípade zásahu vyššej moci sa však oprávnenie plavidla na rybolov nahradí novým oprávnením vystaveným na meno iného plavidla rovnakej kategórie, ako je kategória plavidla, ktoré je potrebné nahradiť podľa článku 1 protokolu, bez nového povinného poplatku. V tomto prípade sa pri výpočte miery úlovkov na určenie prípadnej dodatočnej platby zohľadní celkový súčet úlovkov oboch plavidiel.13. Majiteľ plavidla, ktoré je potrebné nahradiť, alebo jeho zástupca odovzdá zrušené oprávnenie ministerstvu rybného hospodárstva Svätého Tomáša a Princovho ostrova prostredníctvom Delegácie Európskej únie v Gabone.14. Dátumom nadobudnutia účinnosti nového oprávnenia na rybolov je deň, keď majiteľ plavidla odovzdá zrušené oprávnenie ministerstvu rybného hospodárstva Svätého Tomáša a Princovho ostrova. Delegácia Európskej únie v Gabone je informovaná o prenose oprávnenia na rybolov.15. Oprávnenie na rybolov sa musí vždy nachádzať na palube.Oddiel 2 Podmienky oprávnenia na rybolov – poplatky a preddavky1. Platnosť oprávnení na rybolov je jeden rok.2. Povinný poplatok pre plavidlá na lov tuniakov vlečnou sieťou a pre plavidlá s dlhými lovnými šnúrami na lov na hladine je stanovený na 35 EUR za jednu vylovenú tonu v rybolovnej oblasti Svätého Tomáša a Princovho ostrova.3. Oprávnenia na rybolov sa vydávajú po úhrade nasledujúcich paušálnych poplatkov príslušným vnútroštátnym orgánom:- 6 125 EUR za plavidlo na lov vlečnou sieťou, čo sa rovná splatným povinným poplatkom za 175 ton ročne,- 2 275 EUR za plavidlo s dlhými lovnými šnúrami na lov na hladine, čo sa rovná splatným povinným poplatkom za 65 ton ročne.4. Konečné zúčtovanie povinných poplatkov za rok „n“ stanoví Európska komisia najneskôr šesťdesiat (60) dní po výročnom dátume nadobudnutia platnosti protokolu roku „n+1“, na základe prehlásení o úlovku, ktoré vypracujú jednotliví majitelia plavidiel a ktoré potvrdia príslušné vedecké inštitúty na preverovanie údajov o úlovkoch v členských štátoch, akými sú IRD (Institut de Recherche pour le Développement), IEO (Instituto Español de Oceanografia) a IPIMAR (Instituto Português de Investigaçao Maritima) prostredníctvom Delegácie Európskej únie v Gabone.5. Toto zúčtovanie sa oznamuje súčasne ministerstvu rybného hospodárstva Svätého Tomáša a Princovho ostrova a majiteľom plavidiel.6. Každú prípadnú dodatočnú platbu (za ulovené množstvá nad 175 ton pri plavidlách na lov tuniakov vlečnou sieťou a 65 ton pri plavidlách s dlhými lovnými šnúrami na lov na hladine) poukážu majitelia plavidiel príslušným vnútroštátnym orgánom Svätého Tomáša a Princovho ostrova najneskôr tri (3) mesiace po výročnom dátume nadobudnutia platnosti protokolu roku „n+1“ na účet uvedený v ods. 7 oddielu 1 tejto kapitoly na základe 35 EUR za tonu.7. Ak je však konečné zúčtovanie nižšie ako výška preddavku podľa bodu 3 tohto oddielu, zvyšnú zodpovedajúcu sumu už vlastník plavidla nemôže dostať späť.KAPITOLA II – RYBOLOVNÉ OBLASTI1. Plavidlá Európskej únie vykonávajúce činnosti rybolovu v rámci tohto protokolu vo vodách Svätého Tomáša a Princovho ostrova budú môcť vykonávať svoje rybolovné činnosti v prípade plavidiel na lov tuniakov vlečnou sieťou a plavidiel s dlhými lovnými šnúrami na lov na hladine vo vzdialenosti viac ako 12 000 morských míľ od základnej čiary.2. Súradnice výhradnej hospodárskej zóny Svätého Tomáša a Princovho ostrova sa uvádzajú v dodatku 3.3. Bez výnimky sa zakazuje každá činnosť rybolovu v oblasti určenej na spoločné využívanie Svätým Tomášom a Princovým ostrovom a Nigériou, ohraničenej súradnicami uvedenými v dodatku 3.KAPITOLA III – SLEDOVANIE A DOHĽADOddiel 1 Režim zaznamenávania úlovkov1. Kapitáni všetkých plavidiel vykonávajúcich činnosti rybolovu v rámci tohto Protokolu vo vodách Svätého Tomáša a Princovho ostrova sú povinní oznámiť svoje úlovky ministerstvu rybného hospodárstva Svätého Tomáša a Princovho ostrova, aby bolo možné vykonať kontrolu ulovených množstiev, ktoré schvaľujú príslušné vedecké inštitúty v súlade s postupom uvedeným v bode 5 oddielu 2 kapitoly 1 tejto prílohy. Podrobné pravidlá oznamovania úlovkov sú:1.1. Pre každú plavbu vykonanú vo vodách Svätého Tomáša a Princovho ostrova musia plavidlá Únie vykonávajúce rybolov v rámci tohto protokolu vo vodách Svätého Tomáša a Princovho ostrova každý deň vyplniť lodný denník (dodatok 2). Lodný denník sa musí vyplniť aj v prípade, že je úlovok nulový.1.2 Kapitáni plavidiel zašlú kópie lodného denníka ministerstvu rybného hospodárstva Svätého Tomáša a Princovho ostrova, ako aj vedeckým inštitútom uvedeným v bode 4 oddielu 2 kapitoly I.2. Za obdobia, keď sa plavidlo nenachádzalo vo vodách Svätého Tomáša a Princovho ostrova, je potrebné vyplniť lodný denník s poznámkou „mimo VHZ Svätého Tomáša a Princovho ostrova“.3. Formuláre musia byť vyplnené čitateľne a musí ich podpísať kapitán plavidla alebo jeho zákonný zástupca.4. V prípade nedodržania ustanovení tejto kapitoly vláda Svätého Tomáša a Princovho ostrova pozastaví oprávnenie príslušného plavidla až do splnenia náležitosti a udelí majiteľovi plavidla pokutu stanovenú platnými nariadeniami Svätého Tomáša a Princovho ostrova.5. Táto skutočnosť sa okamžite oznámi Európskej komisii a vlajkovému členskému štátu. Vo vyhláseniach sa uvádzajú úlovky plavidla počas každej plavby. Oznámia sa elektronicky ministerstvu rybného hospodárstva Svätého Tomáša a Princovho ostrova spolu s kópiou zaslanou Európskej komisii po každej plavbe a v každom prípade skôr, ako plavidlo opustí vody Svätého Tomáša a Princovho ostrova. Oznámenia o prijatí v elektronickej forme zasielajú danému plavidlu bezodkladne obidvaja príjemcovia spolu s kópiou.6. Originály vyhlásení na fyzickom nosiči týkajúcich sa ročného obdobia platnosti oprávnenia na rybolov v zmysle bodu 1 oddielu 2 kapitoly I tejto prílohy sa ministerstvu rybného hospodárstva Svätého Tomáša a Princovho ostrova odovzdajú do 45 dní od ukončenia poslednej plavby vykonanej počas uvedeného obdobia. Kópie na fyzickom nosiči sa zároveň zasielajú Európskej komisii.7. Obe strany musia urobiť všetko pre to, aby sa zriadil a uviedol do prevádzky systém nahlasovania úlovkov, založený výlučne na elektronickej výmene všetkých údajov: Obe strany budú musieť rátať aj s rýchlym nahradením papierovej verzie vyhlásenia o úlovkoch verziou v elektronickom formáte.8. Po zavedení systému elektronického nahlasovania úlovkov v prípade technickej poruchy tohto systému budú vyhlásenia o úlovkoch vykonávať v súlade s uvedenými odsekmi 5 a 6, a to až do opätovného sprevádzkovania systému.Oddiel 2 Nahlasovanie úlovkov: vstupy a výstupy z vôd Svätého Tomáša a Princovho ostrova1. Trvanie plavby plavidla Európskej únie vykonávajúcej činnosti rybolovu v rámci tohto protokolu vo vodách Svätého Tomáša a Princovho ostrova sa na účely tejto prílohy vymedzuje takto:- buď ide o obdobie, ktoré trvá od vstupu do rybolovnej oblasti Svätého Tomáša a Princovho ostrova po výstup z nej,- alebo ide o obdobie medzi vstupom do rybolovnej oblasti Svätého Tomáša a Princovho ostrova a prekládkou vo vodách Svätého Tomáša a Princovho ostrova,- alebo ide o obdobie medzi vstupom do vôd Svätého Tomáša a Princovho ostrova a vykládkou na ostrove Svätého Tomáša a Princovom ostrove.2. Plavidlá Európskej únie vykonávajúce činnosti rybolovu v rámci tohto protokolu vo vodách Svätého Tomáša a Princovho ostrova oznámia príslušným orgánom Svätého Tomáša a Princovho ostrova, najneskôr tri (3) hodiny vopred, ich zámer vstúpiť o vôd alebo vystúpiť z vôd Svätého Tomáša alebo Princovho ostrova.3. Pri nahlasovaní vstupu/výstupu z VHZ Svätého ostrova a Princovho ostrova musia plavidlá zároveň hlásiť aj svoju pozíciu, ako aj úlovky, ktoré už majú na palube, bez toho, aby tým boli dotknuté ustanovenia oddielu 2. Tieto hlásenia sa musia vykonať elektronicky alebo faxom na adresy a vo formáte uvedené v dodatku 4. Príslušné úrady Svätého Tomáša a Princovho ostrova však môžu od tejto povinnosti oslobodiť plavidlá na lov na hladine, ktoré nemajú uvedené technické ohlasovacie zariadenia a povoliť im odosielať tieto informácie cez rádio. Toto nahlasovanie sa bude vykonávať prioritne emailom (dpescas1@cstome.net) alebo faxom (++ 239 2222 828), prípadne rádiovým signálom (volací znak: doobeda od 8. 00 h do 10. 00 h, 12.00 Hz, poobede od 14. 00 do 17.4. 00 h 8.634 Hz ). Plavidlo, ktoré bude pristihnuté pri rybolove a ktoré neinformovalo príslušný orgán Svätého Tomáša a Princovho ostrova, sa bude považovať za plavidlo bez oprávnenia na rybolov a bude znášať dôsledky stanovené vo vnútroštátnom práve.5. Elektronická adresa, čísla faxu a telefónu, ako aj údaje o vysielacej frekvencii sa takisto oznámia pri vydaní oprávnenia na rybolov.Oddiel 3 Prekládky1 Každé plavidlo Európskej únie, vykonáva činnosti rybolovu v rámci protokolu vo vodách Svätého Tomáša a Princovho ostrova a ktoré vykonáva prekládku úlovkov vo vodách Svätého Tomáša a Princovho ostrova, musí túto činnosť vykonať v kotvisku prístavov Svätého Tomáša a Princovho ostrova.1.1. Vlastníci týchto plavidiel musia príslušným orgánom Svätého Tomáša a Princovho ostrova oznámiť najneskôr 24 hodín vopred nasledujúce informácie:-  názvy rybárskych plavidiel, z ktorých a na ktoré sa bude úlovok prekladať,-  meno/názov prepravcu nákladu,-  tonáž podľa druhov, ktoré sa majú prekladať s uvedením zóny, kde boli ulovené,-  dátum prekládky,-  príjemcu preloženého úlovku.2. Prekládka sa povoľuje len v nasledujúcich oblastiach: Fernão Dias, Neves, Ana Chaves.3. Prekládka sa považuje za výstup z vôd Svätého Tomáša a Princovho ostrova. Plavidlá sú povinné odovzdať príslušným orgánom Svätého Tomáša a Princovho ostrova vyhlásenia o úlovkoch a oznámiť im svoj záujem buď pokračovať v rybolove, alebo opustiť vody Svätého Tomáša a Princovho ostrova.4. Každá činnosť prekládky úlovkov, ktorá nie je uvedená v doteraz uvedených bodoch, je vo vodách Svätého Tomáša a Princovho ostrova zakázaná. Každé porušenie tohto ustanovenia môže viesť k sankciám ustanoveným v platných právnych predpisoch Svätého Tomáša a Princovho ostrova.Oddiel 4 Kontrola satelitomPlavidlá Európskej únie vykonávajúce činnosti rybolovu rámci tohto protokolu sa musia sledovať okrem iného pomocou systému kontroly prostredníctvom satelitu, bez diskriminácie, v súlade s týmito ustanoveniami:1. Na účely sledovania prostredníctvom satelitu orgány Svätého Tomáša a Princovho ostrova oznámia zemepisné polohy ohraničenia rybolovnej zóny Svätého Tomáša a Princovho ostrova zástupcom alebo agentom vlastníkov plavidiel, ako aj kontrolným strediskám vlajkových štátov.2. Na základe vzoru uvedeného v dodatku 4 strany pristúpia k výmene informácií o adresách https a špecifikáciách použitých v elektronických oznámeniach medzi ich kontrolnými strediskami v súlade s podmienkami ustanovenými v bodoch 4 a 6. Tieto informácie budú v rámci možností obsahovať mená, telefónne čísla, čísla ďalekopisov, faxové čísla a elektronické adresy, ktoré sa môžu použiť na všeobecné oznámenia medzi kontrolnými strediskami.3. Poloha plavidiel sa určuje s chybovou odchýlkou do 500 m a s intervalom spoľahlivosti 99 %.4. Keď plavidlo, ktoré v rámci tohto protokolu vykonáva činnosti rybolovu vo vodách Svätého Tomáša a Princovho ostrova a ktoré je predmetom kontroly satelitom v zmysle právnych predpisov Európskej únie, vstúpi do rybolovnej zóny Svätého Tomáša a Princovho ostrova, kontrolné centrum vlajkového štátu okamžite oznamuje po sebe nasledujúcimi správami polohu Kontrolnému centru pre rybolov Svätého Tomáša a Princovho ostrova v časových intervaloch maximálne 2 hodín. Tieto správy sa identifikujú ako správy o polohe.5. Správy uvedené v bode 4 sa odosielajú elektronicky vo formáte https bez akéhokoľvek dodatočného protokolu. Tieto správy sa posielajú v reálnom čase v súlade s formátom tabuľky uvedenej v dodatku 4.5.1 Plavidlá majú počas rybolovu vo vodách Svätého Tomáša a Princovho ostrova zakázané vypínať zariadenie na sledovanie prostredníctvom satelitu.6. V prípade technickej poruchy alebo chyby, ktorá ovplyvňuje zariadenie priebežného sledovania satelitom nainštalovaný na palube rybárskeho plavidla, kapitán tohto plavidla včas zašle Kontrolnému stredisku vlajkového štátu informácie uvedené v bode 4. Za týchto okolností bude potrebné každých 24 hodín zasielať správu o polohe, pokým sa bude plavidlo nachádzať vo vodách Svätého Tomáša a Princovho ostrova.6.1 Táto celková správa o polohe obsahuje informácie o polohách v hodinových intervaloch tak, ako ich zaznamenal kapitán plavidla počas týchto 24 hodín.6.2 Kontrolné stredisko vlajkového štátu alebo samotné plavidlo musí bezodkladne odoslať tieto správy do Kontrolného centra pre rybolov Svätého Tomáša a Princovho ostrova.6.3 V prípade nutnosti alebo pochybností môžu príslušné orgány Svätého Tomáša a Princovho ostrova požiadať Kontrolné stredisko vlajkového štátu o doplňujúce informácie o konkrétnom plavidle.7. Chybné vybavenie sa opraví alebo vymení hneď, ako plavidlo ukončí rybolov a v každom prípade v maximálnom termíne jedného mesiaca. Po tomto termíne nebude môcť príslušné plavidlo opätovne začať rybolov pred opravou alebo výmenou zariadenia.8. Hardvérové komponenty a softvér systému na sledovanie prostredníctvom satelitu musia byť odolné voči falšovaniu, to znamená, že nesmú umožňovať zadanie alebo odstránenie nepravdivých polôh ani ich manipuláciu. Systém musí byť plne automatizovaný a funkčný nepretržite bez ohľadu na podmienky vonkajšieho prostredia. Je zakázané ničiť, poškodzovať, znefunkčniť alebo rušiť satelitné sledovacie zariadenie.8.1 Kapitán plavidla musí dbať najmä na to, aby:- údaje neboli v žiadnom prípade pozmenené,- anténa alebo antény spojené so satelitným sledovacím zariadením neboli v žiadnom prípade zakryté,- napájanie satelitného sledovacieho zariadenia elektrickou energiou nebolo v žiadnom prípade prerušené,- zariadenie na satelitné sledovanie nebolo odstránené z plavidla alebo z miesta, kde bolo pôvodne namontované,- akákoľvek výmena zariadenia na satelitné sledovanie plavidla bola okamžite oznámená príslušným orgánom Svätého Tomáša a Princovho ostrova.8.2 Každé porušenie uvedených povinností môže mať pre kapitána a majiteľa plavidla za následok vyvodenie zodpovednosti podľa zákonov a iných právnych predpisov Svätého Tomáša a Princovho ostrova, pokiaľ plavidlo vykonáva činnosti rybolovu vo vodách Svätého Tomáša a Princovho ostrova.9. Kontrolné strediská vlajkových štátov sledujú pohyb svojich plavidiel vo vodách Svätého Tomáša a Princovho ostrova. V prípade, že sa monitorovanie plavidiel nevykonáva podľa stanovených podmienok, je o tom okamžite informované Kontrolné stredisko pre rybolov Svätého Tomáša a Princovho ostrova a uplatní sa postup uvedený v bode 6.10. Kontrolné strediská vlajkových štátov a Kontrolné stredisko pre rybolov Svätého Tomáša a Princovho ostrova musia spolupracovať na zabezpečení vykonávania týchto ustanovení. Ak Kontrolné stredisko pre rybolov Svätého Tomáša a Princovho ostrova zistí, že vlajkový štát neoznamuje údaje v súlade s bodom 4, druhá strana o tom musí byť okamžite informovaná. Druhá strana musí ihneď po prijatí oznámenia reagovať do 24 hodín tak, že bude informovať Kontrolné stredisko pre rybolov Svätého Tomáša a Princovho ostrova o dôvodoch neoznamovania údajov a stanoví primeranú lehotu, v rámci ktorej uvedie danú situáciu do súladu s týmito ustanoveniami. Ak v predpísanej lehote nedôjde k náprave daného stavu, obe strany budú riešiť spor písomne, alebo tak, ako sa ustanovuje ďalej v bode 14.11. Údaje o dohľade oznámené druhej strane v súlade s týmito ustanoveniami budú určené výhradne na kontrolu a dohľad nad flotilou Európskej únie, ktorá vykonáva rybolov v rámci Dohody o partnerstve v sektore rybolovu orgánmi Svätého Tomáša a Princovho ostrova. Tieto údaje sa v žiadnom prípade nebudú môcť oznamovať tretím osobám.12. Strany sa dohodli, že na požiadanie si budú vymieňať informácie, ktoré sa vzťahujú na zariadenie používané na sledovanie satelitom, aby preverili, či je každé vybavenie plne kompatibilné s nárokmi druhej strany na účely týchto ustanovení.13. Strany sa dohodli na revízii týchto ustanovení, keď to bude vhodné, najmä v prípade nefunkčnosti alebo poruchy, pokiaľ ide o plavidlá. Tieto prípady bude musieť príslušný orgán Svätého Tomáša a Princovho ostrova oznámiť vlajkovému štátu aspoň 15 dní pred revíznym zasadnutím.14. Akýkoľvek spor týkajúci sa výkladu alebo uplatňovania týchto ustanovení je predmetom konzultácie medzi zmluvnými stranami v rámci spoločného výboru ustanoveného v článku 9 Dohody o partnerstve v sektore rybolovu.KAPITOLA IV – NAJÍMANIE NÁMORNÍKOV1. Majitelia plavidiel na lov tuniakov a na lov na hladine dlhými lovnými šnúrami zamestnávajú štátnych príslušníkov krajín AKT za týchto podmienok a obmedzení:- v prípade flotily plavidiel na lov tuniakov vlečnými sieťami musí minimálne 20 % námorníkov nalodených počas sezóny výlovu tuniakov v rybolovnej oblasti tretej krajiny pochádzať zo Svätého Tomáša a Princovho ostrova alebo prípadne z krajín AKT,- v prípade flotily plavidiel s dlhými lovnými šnúrami na lov na hladine musí pochádzať minimálne 20 % námorníkov nalodených počas rybolovnej sezóny v rybolovnej oblasti tretej krajiny zo Svätého Tomáša a Princovho ostrova alebo prípadne z krajín AKT.2. Majitelia plavidiel sa budú usilovať nalodiť aj ďalších námorníkov zo Svätého Tomáša a Princovho ostrova.3. Majitelia lodí si slobodne vyberajú námorníkov, ktorých nalodia na svoje plavidlá, spomedzi námorníkov uvedených v zozname schopných a kvalifikovaných námorníkov, ktorý majú k dispozícii agenti Svätého Tomáša a Princovho ostrova.4. Vlastník plavidla alebo jeho zástupca oznámi príslušnému orgánu Svätého Tomáša a Princovho ostrova mená miestnych námorníkov, ktorých vezme na palubu príslušného plavidla, a uvedie ich postavenie v posádke.5. Deklarácia Medzinárodnej organizácie práce (MOP) o základných zásadách a právach pri práci sa plnoprávne vzťahuje na námorníkov nalodených na plavidlá Európskej únie. Predovšetkým ide o slobodu združovania a o skutočné uznanie práva na kolektívne vyjednávanie pracovníkov a o odstránenie diskriminácie v súvislosti so zamestnaním a pracovným zaradením.6. Pracovné zmluvy námorníkov zo Svätého Tomáša a Princovho ostrova, ktorých kópia sa odovzdáva na ministerstvo práce, ministerstvo pre rybné hospodárstvo a signatárom týchto zmlúv, sa vypracujú medzi zástupcom(-cami) majiteľov plavidiel a námorníkmi a/alebo ich odbormi alebo ich zástupcami. Tieto zmluvy zaručia námorníkom výhody systému sociálneho zabezpečenia, ktorý sa na nich vzťahuje, v súlade s uplatniteľným právnym predpisom, vrátane životného poistenia a zdravotného a úrazového poistenia.7. Mzdu námorníkov vyplácajú majitelia plavidiel. Určí sa po spoločnej dohode medzi majiteľmi plavidiel alebo ich zástupcami a námorníkmi a/alebo ich odbormi alebo ich zástupcami. Podmienky odmeňovania námorníkov však nesmú byť menej výhodné ako podmienky, ktoré sa vzťahujú na posádky ich jednotlivých krajín, a v žiadnom prípade nesmú byť menej výhodné ako stanovujú normy ILO.8. Každý námorník najatý plavidlami Európskej únie sa musí dostaviť ku kapitánovi určeného plavidla v deň predchádzajúci navrhnutému dňu jeho nalodenia. Ak sa námorník nedostaví v uvedený deň a hodinu nalodenia, majiteľovi plavidla automaticky zaniká povinnosť tohto námorníka nalodiť.9. V prípade nenalodenia námorníkov zo Svätého Tomáša a Princovho ostrova z iných dôvodov, ako sú dôvody uvedené v predchádzajúcom bode, sú vlastníci príslušných plavidiel povinní zaplatiť za každý deň plavby vo vodách Svätého Tomáša a Princovho ostrova paušálnu sumu vo výške 20 EUR za deň a za plavidlo. Táto suma sa uhradí najneskôr v lehotách stanovených v bode 4 oddielu 2 kapitoly I tejto prílohy.10. Táto suma sa použije na školenie námorníkov – rybárov z krajín AKT a bude poukázaná na účet uvedený orgánmi Svätého Tomáša a Princovho ostrova.KAPITOLA V – POZOROVATELIA1. Plavidlá Európskej únie vykonávajúce činnosti rybolovu v rámci tohto protokolu vo vodách Svätého Tomáša a Princovho ostrova nalodia pozorovateľov určených ministerstvom rybného hospodárstva Svätého Tomáša a Princovho ostrova.1.1 Na požiadanie príslušných orgánov Svätého Tomáša a Princovho ostrova zoberú plavidlá Európskej únie na palubu pozorovateľa určeného príslušným orgánom, ktorého úlohou je overiť skutočné úlovky vo vodách Svätého Tomáša a Princovho ostrova a za týchto podmienok:1.2 Príslušné orgány Svätého Tomáša a Princovho ostrova vypracujú zoznam plavidiel, ktoré vezmú na palubu pozorovateľa, ako aj zoznam pozorovateľov určených pre tieto plavidlá. Tieto zoznamy sa pravidelne aktualizujú. Európskej komisii sa oznamujú hneď po ich vypracovaní a potom každé tri mesiace, aby sa zaznamenala ich prípadná aktualizácia.1.3 Príslušné orgány Svätého Tomáša a Princovho ostrova oznámia príslušným majiteľom plavidiel alebo ich zástupcom meno pozorovateľa určeného na nalodenie na palubu plavidla v čase vydania oprávnenia na rybolov alebo najneskôr do 15 dní pred stanoveným dátumom nalodenia pozorovateľa.2. Pozorovateľ je prítomný na palube počas jednej plavby. Avšak na výslovnú žiadosť príslušných orgánov Svätého Tomáša a Princovho ostrova sa toto nalodenie môže predĺžiť na viaceré plavby v závislosti od priemerného trvania plavieb stanovených pre určené plavidlo. Túto žiadosť predloží príslušný orgán pri oznámení mena pozorovateľa určeného na nalodenie na príslušné plavidlo.3. Podmienky nalodenia pozorovateľa sú určené spoločnou dohodou medzi majiteľom plavidla alebo jeho zástupcom a príslušným orgánom.4. Nalodenie alebo vylodenie pozorovateľa sa uskutočňuje v prístave vybratom majiteľom lode. Nalodenie sa vykoná na začiatku prvej plavby do vôd Svätého Tomáša a Princovho ostrova podľa oznámenia zoznamu určených plavidiel.5. Dotknutí majitelia plavidiel oznámia do dvoch týždňov a s predbežným oznámením desať dní vopred dátumy a prístavy v subregióne určené na nalodenie a vylodenie pozorovateľov.6. V prípade, že sa pozorovateľ nalodí v krajine mimo Svätého Tomáša a Princovho ostrova, náklady na cestu pozorovateľa zaplatí majiteľ plavidla. Ak plavidlo, ktoré má na palube pozorovateľa, opustí rybolovnú oblasť Svätého Tomáša a Princovho ostrova, musia sa na náklady majiteľa plavidla prijať všetky opatrenia na zabezpečenie čo najrýchlejšieho návratu pozorovateľa.7. V prípade neprítomnosti pozorovateľa na dohodnutom mieste a v dohodnutom čase, a to do nasledujúcich dvanástich hodín, bude vlastník plavidla automaticky zbavený povinnosti nalodiť tohto pozorovateľa.8. K pozorovateľovi sa na palube plavidla pristupuje ako k dôstojníkovi. Počas výkonu činností plavidla vo vodách Svätého Tomáša a Princovho ostrova vykonáva tieto úlohy:8.1 pozoruje rybolovné činnosti plavidiel;8.2 preveruje polohu plavidiel zapojených do operácií rybolovu;8.3 vypracúva súpis použitých rybolovných zariadení;8.4 preveruje údaje o úlovkoch vykonaných v rybolovných vodách Svätého Tomáša a Princovho ostrova, ktoré sú uvedené v lodnom denníku;8.5 preveruje percentuálny podiel vedľajších úlovkov a vykonáva odhad objemu odpadu druhov rýb, s ktorými sa dá obchodovať;8.6 oznamuje príslušnému orgánu akýmkoľvek vhodným spôsobom údaje o rybolove vrátane objemu hlavných a vedľajších úlovkov na palube.9. Kapitán prijíma všetky opatrenia, ktoré vyplývajú z jeho zodpovednosti, aby zaručil vhodné podmienky bezpečnosti pozorovateľa pri plnení jeho úloh tak z fyzického, ako aj z psychického hľadiska.10 Pozorovateľ disponuje všetkými prostriedkami potrebnými na vykonávanie svojich úloh. Kapitán mu umožní prístup ku komunikačným prostriedkom potrebným na vykonávanie jeho úloh, prístup k dokumentom, ktoré sa priamo vzťahujú na činnosti rybolovu plavidla vrátane lodného denníka a navigačnej knihy, ako aj k častiam plavidla potrebným na uľahčenie plnenia jeho úloh.11. Počas svojho pobytu na palube pozorovateľ:11.1 prijíma všetky opatrenia potrebné na to, aby podmienky jeho nalodenia, ako aj jeho prítomnosť na palube plavidla nenarušili činnosti rybolovu, ani týmto činnostiam nebránili;11.2 berie ohľad na majetok a vybavenie, ktoré sa nachádza na palube, a zachováva dôvernosť všetkých dokumentov, ktoré patria tomuto plavidlu.12. Po skončení obdobia pozorovania a pred opustením plavidla pozorovateľ vypracuje správu o činnostiach, ktorá sa zašle príslušným orgánom Svätého Tomáša a Princovho ostrova a spolu s kópiou pre Európsku komisiu. Podpíše ju za prítomnosti kapitána, ktorý do nej môže pridať akékoľvek poznámky, ktoré bude považovať za užitočné a potvrdí ich svojím podpisom. Kópia tejto správy sa odovzdá kapitánovi pri vylodení pozorovateľa.13. Majiteľ plavidla zabezpečí na svoje náklady ubytovanie a stravu pre pozorovateľov za podmienok, ktoré sa poskytujú dôstojníkom, v súlade s praktickými možnosťami plavidla.14. Mzdu a náklady na sociálne poistenie pozorovateľa hradí Svätý Tomáš a Princov ostrov.KAPITOLA VI - KONTROLAEurópske rybárske plavidlá musia dodržiavať opatrenia a odporúčania prijaté ICCAT (Medzinárodnou komisiu pre zachovanie atlantických tuniakov), pokiaľ ide o rybársky výstroj, jeho technické špecifikácie a všetky ostatné technické opatrenia, ktoré sa vzťahujú na ich rybolovné činnosti.1. Zoznam plavidiel1.1. Európska únia aktualizuje návrh zoznamu plavidiel, ktorým bolo vydané oprávnenie na rybolov (licencia na rybolov) vydané v súlade s ustanoveniami tohto protokolu. Tento zoznam sa oznámi orgánom Svätého Tomáša a Princovho ostrova povereným kontrolou rybolovu hneď po jeho vypracovaní a potom vždy po jeho aktualizácii.2. Postupy kontroly2.1 Kapitáni plavidiel Európskej únie, ktoré majú povolenie a sú zapojené do činností rybolovu vo vodách Svätého Tomáša a Princovho ostrova, umožnia a uľahčia vstup na palubu a plnenie úloh štátnym úradníkom Svätého Tomáša a Princovho ostrova povereným inšpekciou a kontrolou činností rybolovu.2.2. Prítomnosť týchto úradníkov na palube neprekročí čas potrebný na splnenie ich úlohy.2.3. Po vykonaní každej inšpekcie a kontroly sa kapitánovi plavidla a Delegácii Európskej komisie v Gabone odovzdá kópia správy o inšpekcii.2.4. S cieľom uľahčiť zabezpečené postupy inšpekcií a bez toho, aby boli dotknuté právne predpisy Svätého Tomáša a Princovho ostrova, inšpekčné základne a inšpektori sa pri prehliadke plavidla musia preukazovať ako úradníci s povolením od strany Svätého Tomáša a Princovho ostrova.2.5 Kapitáni plavidiel Európskej únie zapojených do činností prekládky v oblastiach Svätého Tomáša a Princovho ostrova uvedených v bode 2 oddielu 3 kapitoly III umožnia a uľahčia inšpektorom Svätého Tomáša a Princovho ostrova kontrolu týchto činností.KAPITOLA VII – PORUŠENIA PREDPISOV1.1 Príslušné orgány Svätého Tomáša a Princovho ostrova informujú vlajkový štát a Európsku komisiu, v lehote najviac 24 hodín, o každej prehliadke, pri ktorej sa zistí porušenie predpisov plavidlom Európskej únie.1.2 Vlajkový štát a Európska komisia zároveň dostanú stručnú správu o okolnostiach a dôvodoch, ktoré viedli k tomuto konštatovaniu.2. Protokol o prehliadke plavidla2.1 Kapitán plavidla musí po zistení uvedenom v protokole, ktorý vypracoval príslušný orgán Svätého Tomáša a Princovho ostrova, podpísať daný dokument.2.2 Tento podpis neovplyvňuje práva a prostriedky na obranu, ktoré môže kapitán uplatniť v súvislosti s porušením, ktoré sa mu prisudzuje.2.3 Kapitán musí priviesť svoje plavidlo do prístavu určeného orgánmi Svätého Tomáša a Princovho ostrova. V prípadoch menších priestupkov môže príslušný orgán Svätého Tomáša a Princovho ostrova povoliť prehliadnutému plavidlu pokračovať v jeho činnostiach rybolovu.3. Poradné stretnutie v prípade porušenia predpisov:3.1 Pred prijatím prípadných opatrení voči kapitánovi alebo posádke plavidla alebo akéhokoľvek postupu proti nákladu a vybaveniu plavidla, okrem akcií určených na uchovanie dôkazov, ktoré sa vzťahujú na predpokladaný priestupok, sa do jedného pracovného dňa po prijatí uvedených informácií zorganizuje poradné stretnutie medzi Európskou komisiou a príslušnými orgánmi Svätého Tomáša a Princovho ostrova s prípadnou účasťou zástupcu dotknutého členského štátu.3.2 Počas tohto stretnutia si strany medzi sebou vymenia všetky relevantné dokumenty alebo informácie, ktoré by mohli pomôcť objasniť okolnosti zistených skutočností. Vlastník plavidla alebo jeho zástupca bude oboznámený s výsledkom tohto prerokovania, ako aj so všetkými opatreniami, ktoré môžu z prehliadky plavidla vyplývať.4. Vysporiadanie prehliadky plavidla4.1. Pred tým, ako sa pristúpi k súdnemu konaniu, okrem prípadu ustanoveného trestným zákonom, sa vyvinie úsilie o vysporiadanie predpokladaného priestupku zmierom. Tento postup sa ukončí najneskôr tri pracovné dni po prehliadke.4.2. V prípade zmierovacieho konania sa uplatnená výška pokuty stanoví v súlade s nariadeniami Svätého Tomáša a Princovho ostrova.4.3. V prípade, že sa vec nemohla vyriešiť za pomoci zmierovacieho konania a dostane sa pred príslušný súd, majiteľ plavidla zloží v banke určenej príslušnými orgánmi Svätého Tomáša a Princovho ostrova bankovú záruku stanovenú pri zohľadnení nákladov na prehliadku, ako aj výšky pokút a náhrady škôd, ktorým podliehajú strany zodpovedné za priestupok.4.4. Banková záruka nie je vratná pred skončením súdneho konania. Uvoľní sa, len čo sa prípad uzavrie zbavením obvinenia. Príslušné orgány Svätého Tomáša a Princovho ostrova taktiež uvoľnia zostávajúcu sumu v prípade rozsudku, ktorý by viedol k nižšej pokute, ako je zložená záruka.4.5. Plavidlu sa umožní odplávať a jeho posádke sa povolí opustiť prístav:- buď po splnení povinností, ktoré vyplývajú zo zmierovacieho konania,- alebo po zložení bankovej záruky už uvedenej v bode 4.3 a po jej prijatí príslušnými orgánmi Svätého Tomáša a Princovho ostrova počas čakania na ukončenie súdneho konania.DODATKY1 – Formulár žiadosti o oprávnenia na rybolov2 – Lodný denník3 – Súradnice oblasti so zákazom rybolovu4 – Oznamovanie správ VMS Svätému Tomášovi a Princovmu ostrovu5 – Hranice VHZ Svätého Tomáša a Princovho ostrova, súradnice VHZ6 – Súradnice FMC Svätého Tomáša a Princovho ostrova7– Súradnice FMC členských štátov Európskej únie, ktorých sa týka Protokol k Dohode o partnerstve v sektore rybolovuDodatok 1Ministerstvo rybolovu Svätého Tomáša a Princovho ostrovažIADOSť O OPRÁVNENIE NA RYBOLOV PRE CUDZIE PLAVIDLÁ PRIEMYSELNÉHO RYBOLOVU1. Meno majiteľa plavidla:2. Adresa majiteľa plavidla:3. Meno miestneho zástupcu alebo agenta:4. Adresa miestneho zástupcu alebo agenta majiteľa plavidla:5. Meno kapitána:6. Meno plavidla:7. Registračné číslo:8. Faxové číslo:9. E-mail:10. Rádiový kód:11. Dátum a miesto výroby:12. Štátna príslušnosť vlajky:13. Prístav registrácie:14. Prístav vybavenia plavidla:15. Dĺžka (h.t.):16. Šírka:17. Registrovaná hrubá tonáž:18. Kapacita skladovacích priestorov:19. Chladiarenská a mraziarenská kapacita:20. Typ a výkon motora:21. Rybolovné zariadenie:22. Počet členov posádky:23. Systém komunikácie:24. Volací znak:25. Poznávacie znaky:26. Rybolovné operácie, ktoré sa majú vykonať:27. Miesto vykládky:28. Rybolovné oblasti:29. Druhy, ktoré sa majú uloviť:30. Doba platnosti:31. Osobitné podmienky:Stanovisko Generálneho riaditeľstva pre rybné hospodárstvo a akvakultúru:Poznámky ministerstva rybolovu:Dodatok 2LODNÝ DENNÍK |Dlhá lovná šnúra Živá návnada Vaková kruhová sieť Vlečná sieť (Iné) |Vlajkový štát: ……………………………………………………………………........................... | Kapacita – (maximálne množstvo): ……………………………………………........ |Registračné číslo: ………………………………………………………………................................... | Kapitán: ……………………………………………………….... |Vlastník plavidla: ………………………………………………………….......................... | Počet členov posádky: ….…………………………………………………........................ |Adresa: ………………………………………………………………………….... | Dátum správy: ………………………………………………...... |(Autor správy): ………………………………………………................................. | Počet dní na mori: | Počet dní rybolovu: Počet záťahov: | Plavba na účely rybolovu č.: |Dátum | Sektor | -{}-Teplota hladiny vody (ºC) | Výlov Počet použitých háčikov | Úlovky (Captures) | Použitá návnada (Isco usado na pesca) |1 –Použite jednu tabuľku na mesiac a jeden riadok na deň. | 3 – „Deň“ znamená deň, keď sa lovné šnúry na lov na hladine spustia na more. | 5 – Posledný riadok (vyložené množstvá) sa musí vyplniť až po skončení rybolovnej plavby. Treba uviesť skutočnú hmotnosť v čase vykládky. |2 - Po každom ukončení rybolovu zašlite kópiu denníka svojmu zástupcovi. alebo ICCAT, Calle Corazón de María, 8, 28002 Madrid., Španielsko. | 4 – Oblasť rybolovu sa vzťahuje na polohu plavidla. Zaokrúhlite na minúty a zaznamenajte stupeň zemepisnej šírky a dĺžky. Uveďte S/J a V/Z. | 6 – Všetky uvedené informácie sú prísne dôverné. |Dodatok 3[pic]  Dodatok 4OZNAMOVANIE SPRÁV VMS SVÄTÉMU TOMÁŠOVI A PRINCOVMU OSTROVUTabuľka II – FORMÁT ÚDAJOV VMSÚdaj | Kód | Poznámky |Začiatok záznamu | SR | Údaj, ktorý sa vzťahuje na systém – označuje začiatok záznamu |Príjemca | AD | Údaj, ktorý sa vzťahuje na správu – príjemca. Kód krajiny ISO Alpha 3 |Odosielateľ | FR | Údaj, ktorý sa vzťahuje na správu – odosielateľ. Kód krajiny ISO Alpha 3 |Vlajkový štát | FS |Typ správy | TM | Údaj, ktorý sa vzťahuje na správu – typ správy „POS“ |Rádiový volací znak | RC | Údaj, ktorý sa vzťahuje na plavidlo – medzinárodný rádiový volací znak plavidla |Interné referenčné číslo zmluvnej strany | IR | Údaj, ktorý sa vzťahuje na plavidlo – jedinečné číslo zmluvnej strany (kód ISO-3 vlajkového štátu, za ktorým nasleduje číslo) |Vonkajšie registračné číslo | XR | Údaj, ktorý sa vzťahuje na plavidlo – číslo uvedené na boku plavidla |Zemepisná šírka | LA | Údaj, ktorý sa vzťahuje na polohu plavidla – poloha v stupňoch a minútach S/J SSMM (WGS -84) |Zemepisná dĺžka | LO | Údaj, ktorý sa vzťahuje na polohu plavidla – poloha v stupňoch a minútach V/Z SSMM (WGS-84) |Kurz riadenia | CO | Trasa lode na stupnici 360° |Rýchlosť | SP | Rýchlosť plavidla v desiatkach uzlov |Dátum | DA | Údaj, ktorý sa vzťahuje na polohu plavidla – dátum záznamu polohy UTC (RRRRMMDD) |Čas | TI | Údaj, ktorý sa vzťahuje na polohu plavidla – hodina záznamu polohy UTC (HHMM) |Koniec záznamu | ER | Údaj, ktorý sa vzťahuje na systém – označuje koniec záznamu |Znaková sada: ISO 8859.1Prenos údajov je štruktúrovaný nasledovne:-  dvojitá lomka (//) a kód označujú začiatok prenosu,-  jedna lomka (/) oddeľuje kód a údaj.Nepovinné údaje sa musia vložiť medzi začiatok a koniec záznamu.Formát oznamovania úlovkov a správy o rybolovných plavidláchSpráva „Úlovky pri vstupe do VHZ“Správa „Úlovky pri prekládke“Správa „Úlovok pri výstupe z VHZ“Dodatok 5HRANICE VHZ SVÄTÉHO TOMÁŠA A PRINCOVHO OSTROVASÚRADNICE VHZhttp://www.un.org/Depts/los/LEGISLATIONANDTREATIES/losic/losic9ef.pdfDodatok 6ÚDAJE FMC SVÄTÉHO TOMÁŠA A PRINCOVHO OSTROVANázov FMC:Tel. SSN:Fax SSN:E-mail SSN:Tel. DSPG:Fax DSPG:Adresa X25 =Vyhlásenie o vstupoch/výstupoch:Dodatok 7ÚDAJE FMC ČLENSKÝCH ŠTÁTOV EURÓPSKEJ ÚNIE, KTORÝCH SA TÝKA PROTOKOL K DOHODE O PARTNERSTVE V SEKTORE RYBOLOVU EÚ/SVATÝ TOMÁŠ A PRINCOV OSTROV [1] Rozhodnutie č. 8627/10 z 21. apríla 2010.[2] Ú. v. EÚ C 205, 7.8.2007, s. 59.[3] Ú. v. EÚ C [...], [...], s. [...].[4] Nariadenie Rady č. 894/2007 z 23. júla 2007, Ú. v. EÚ L 205, 7.8.2007.[5] Ú. v. EÚ L 286, 29.10.2008, s. 33.